title: अंग्रेज़ी विकिपीडिया

text: अंग्रेज़ी विकिपीडिया पर पंजीकृत प्रयोक्ताओं की संख्या १ अप्रैल २००७ को ४०,००,००० पहुँच गयी। इस संख्या तक पहुँचने में इसे एक वर्ष से कुछ अधिक समय लगा जब फरवरी २००६ में इसने १०,००,००० के आंकड़े को पार किया था।


title: अंग्रेज़ी विकिपीडिया

text: अंग्रेजी विकिपीडिया में एक मध्यस्थता समिति है (जिसे अर्बकॉम भी कहा जाता है) जिसमें संपादकों के एक पैनल का गठन होता है जो ऑनलाइन विश्वकोश के अन्य संपादकों के बीच विवादों के संबंध में बाध्यकारी निर्णयों को लागू करता है। [1 9] यह समिति 4 दिसंबर 2003 को जिमी वेल्स द्वारा निर्णय लेने वाली शक्ति का विस्तार करने के लिए बनाई गई थी, जिसने पहले साइट के स्वामी के रूप में आयोजित किया था। [20] [21]


title: अंग्रेज़ी विकिपीडिया

text: शुरू में जब स्थापित किया गया था, समिति में 12 मध्यस्थों को शामिल किया गया था जो प्रत्येक के चार सदस्यों के तीन समूहों में विभाजित था। [20] [22] तब से, समिति ने धीरे-धीरे 18 मध्यस्थों की सदस्यता बढ़ा दी है। [23] [उद्धरण में नहीं]


title: अंग्रेज़ी विकिपीडिया

text: अंग्रेजी विकिपीडिया के अन्य पहलुओं की तरह, कुछ विकिपीडिया की बहन परियोजनाओं ने अपने समान संस्करणों के साथ मध्यस्थता समिति का अनुकरण किया है। [24] उदाहरण के लिए, 2007 में, एक मध्यस्थता समिति की स्थापना जर्मन विकिपीडिया पर की गयी थी, जिसे स्किड्स्गेरिच (डी) कहा जाता है। [25]


title: अंग्रेज़ी विकिपीडिया

text: मुख्यधारा के प्रेस में उच्च विद्यालयों के खिलाफ हिंसा के खतरों की कई घटनाएं दर्ज की गई हैं। [26] [27] [28] ग्लेन ए। विल्सन हाई स्कूल 2008 में ऐसे खतरे का विषय था, [26] [27] [28] और एक 14 वर्षीय किशोरी को 2006 में विकीपीडिया पर नाइल्स वेस्ट हाई स्कूल के खिलाफ खतरा बनाने के लिए गिरफ्तार किया गया था। [29]


title: अंग्रेज़ी विकिपीडिया

text: बहुत से विवादों में से एक महत्त्वपूर्ण विवाद इस बात को लेकर है की अंग्रेज़ी भाषा के इतने रूपांतरणों में से किसको प्रमुखता दी जाये, जिसमें अमेरिकी अंग्रेज़ी और ब्रिटिश अंग्रेज़ी के पक्ष में सर्वाधिक समर्थक हैं। इस महत्त्वपूर्ण विवाद को सुलझाने के लिए विकिपीडिया के सम्पादकों द्वारा कई सुझाव दिए गए है, जिनमे से एक है "विकिपीडिया अंग्रेज़ी का मानकीकरण" और दूसरा ये "कि यदि कोई लेख किसी विशेष अंग्रेज़ी भाषी देश से जुड़ा हो तो उस देश में प्रचलित अंग्रेज़ी का उपयोग किया जाए"। किसी लेख में वर्तनी और व्याकरण का तर्कयुक्त उपयोग किया जाये जैसे, color और colour का उपयोग एक ही लेख में नहीं होना चाहिए क्योंकि ये दोनों शब्द क्रमशः अमेरिकी और ब्रिटिश अंग्रेज़ी को दर्शाते हैं।


title: अंग्रेज़ी विकिपीडिया

text: यही विवाद चीनी भाषा विकिपीडिया से भी जुड़ा है की चीनी के इतने रूपान्तरणों में से किसका उपयोग किया जाये और पुर्तगाली भाषा से भी की यूरोपीय और ब्राज़ीलियाई रूपान्तरणों में से किसको चुना जाए।


title: लौंडेबाजी

text: लौंडेबाजी या अप्राकृतिक सेक्स या sodomy किसी पुरुष का किसी पुरुष के साथ अथवा किसी पुरुष का किसी महिला के मलद्वार अथवा गुदा द्वार के साथ सम्भोग करना लौंडेबाजी या sodomy कहलाता है। इस अपराध को भारतीय दंड संहिता या IPC sec 377 के अंतर्गत रखा गया है इस अपराध को सबिओत करने के लिए ये साबित करना आवश्यक है की लिंग का प्रवेश गुदा द्वार से हुआ था। लिंग के गुदा द्वार मे प्रवेश करने के प्रयास पे धारा 511 लगायी जाती है जिसके तहत अपराधी को कुछ वर्षो के कारावास से लेकर आजीवन कारावस तक, जुरमाना अथवा दोनों किये जा सक्य्ते है। निष्क्रिय माध्यम (महिला व् पुरुष जिसके साथ भी ये अपराध हुआ हो ) द्वारा दि गयी सहमति भी मानय नहीं होती चाहे निष्क्रिय माध्यम यानि के महिला अगर पुरुर्ष की पत्नी भी हो तो भी सहमती देना कोई मायने नहीं रखता है। इसके अलवा अगर निष्क्रिय माध्यम ने सहमती दि है तो ये अपराध दोनों पर लागु होगा और निष्क्रिय माध्यम भी इस अपराध मे भागीदार माना जायेगा। अगर निष्क्रिय माध्यम कोई 18 साल से छोटा बच्चा हो तो आरोपी पर POCSO एक्ट Protection of Children from Sexual Offences Act( लैंगिक अपराधो से बालको का सरंक्षण अधिनियम) के तहत भी मुकदमा चलता है जिसके तहत सजा की अवधि 7 वर्ष से कम नही हो सकती परन्तु आजीवन कारावास मे बदल सकती है तथा अपराधी को सजा के साथ उचित जुरमाना भी लगाया जाता है।


title: कसम से

text: कसम से एक ज़ी टीवी पर दिखाये जाने वाला भारतीय हिन्दी धारावाहिक है। यह 16 जनवरी 2006 से 12 मार्च 2009 तक सोमवार से गुरुवार रात को देता था। इसके निर्माता एकता कपूर हैं।


title: कसम से

text: यह कहानी तीन बहनों की है, जिनकी सोच एक दूसरे से बिलकुल अलग होती है। उनके पिता के मौत के बाद वह लोग मुंबई चले जाते हैं। जहाँ वह जय वालिया (राम कपूर) के यहाँ रहते हैं। बाणी को जय के कंपनी में काम कर रहे एक लड़के पुष्कर (नमन शॉ) से प्यार हो जाता है। लेकिन पुष्कर और पिया एक दूसरे से प्यार करते रहते हैं। इस कारण बाणी अपनी बहन के लिए अपने प्यार को भुला देती है। पुष्कर पिया को शादी के लिए पूछता है और पिया हाँ कर देती है। जय की छोटी बहन जिज्ञासा, बाणी को कहती है कि दुल्हन की जगह पर पिया के जगह वो बेठ जाये।


title: कसम से

text: जिज्ञासा की एक बेटी जिसकी अबतक शादी नहीं हुई होती है वह रोहित (करन पटेल / सौरभ राज जैन) के बच्चे की माँ बनने वाली होती है। बाणी उन दोनों की शादी कराने की कोशिश करती है। लेकिन रोहित के पिता एक शर्त से ही यह शादी के लिए शह मत होते हैं, यदि जिज्ञासा का छोटा बेटा, साहिल (प्रशांत रानयल) और रोहित की बहन राशि भी एक साथ शादी करेंगें तो ही। साहिल राशि से सगाई कर लेता है। लेकिन वह राणों से प्यार करता है। इसके बाद साहिल का बड़ा भाई रणवीर (सिद्धार्थ वसुदेव) राशि से शादी करने के लिए तैयार हो जाता है। इसके बाद सभी खुश हो जाते हैं।


title: कसम से

text: कुछ दिनों के बाद एक सच्चाई का बाणी को पता चलता है, कि उसकी माँ का सड़क दुर्घटना में मारने वाला जय ही है। वह जय कि बच्चे की माँ बनने वाली होती है। वह उसी समय जय का घर छोड़ के चले जाती है। बाद में उसे यह एहसास होता है कि वह जय से कितना प्यार करती है। तभी उसे यह पता लगता है कि जिज्ञासा और रणवीर जय की जायदाद हत्याने की कोशिश कर रहे हैं। वह जय को उन लोगों से बचाने के लिए तलाक ले लेती है और बदले में उससे उसकी जायदाद का एक बड़ा हिस्सा मांग लेती हैं। पिया जिसे पुष्कर अपने घर से निकाल देता है। वह अपने बच्चे को गिरवा देती हैं। वह अब जय के पीछे पड़ जाती है। जय कुछ व्यवसाय के कार्य से दुबई जाता है। पिया भी उसके पीछे दुबई चल देती है। वह एक रात उसके खाने में नशा मिला देती है और उससे संबंध बना लेती है। वही दूसरी ओर बाणी को पता चलता है कि उसकी माँ की मौत में जय का कोई हाथ नहीं था। वह वापस जय से मिलने आ जाती है। तभी उसे पता चलता है कि पिया जय के बच्चे की माँ बनने वाली है। जय बाणी और पिया में से किसी को भी चुन नहीं पाते रहता और इसके बाद साहिल की हत्या हो जाती है। पिया साहिल की हत्या कर देती है लेकिन वह कुछ नकली वीडियो को दिखा कर जय को कहती है कि वह बाणी को या तो जेल भेजे या पागल खाने। जय को लगता है कि पागल खाने भेज देना अच्छा होगा। बाणी पागलखाने में दो बच्चों को जन्म देती है। बाणी पागल खाने से भाग जाती है और जय के घर आ जाती है। जहाँ वह आग में फंस जाती है। इसके बाद जय को लगता है कि बाणी की मौत हो चुकी है। वह पिया से शादी कर लेता है। जबकि कोई अज्ञात इंसान बाणी को आग से बचा लेता है।


title: कसम से

text: जय अपना प्यार गवा ने के बाद उदास रहने लगता है। जबकि पिया और जिज्ञासा हर दो या तीन दिन में पार्टी करते रहते हैं। बानो पिया को बिलकुल पसंद नहीं करती है। अब रणवीर और बानो एक दूसरे से प्यार करने लगते हैं। बाणी अब अपना नाम बदल लेती है। वह अपना नाम बाणी से दुर्गा रख लेती है। डेब जिसने बाणी को आग से बचाया था, वह उसे उसके साथ हुए अपराध का बदला लेने का तरीका बताता है।


title: कसम से

text: बाणी अपना नाम मैथिली रख लेती है। पैसे की कमी के कारण वह एक होटल में काम करती है। जहाँ जय रोज आ आकार उसको नीचा दिखाता है। उस होटल का मालिक मैथिली को नौकरी से हटा देता है। जय अपने कंपनी में काम कर रहे एक लड़की मीरा से शादी कर लेता है। मीरा और बाणी एक दूसरे से मिलते हैं और दोस्त बन जाते हैं। बाणी को यह नहीं पता होता है कि मीरा जय की पत्नी है। मीरा बाणी को एक नौकरी देकर उसकी पैसों की समस्या हल कर देती है। गंगा को एक दिन बहुत बुरी तरह से चोट लग जाती है। बाणी उसको अस्पताल ले जाती है। जहाँ उसे बहुत पैसे की मांग की जाती है। वह जय के कार्यालय में जाती है और उससे पैसे मांगती है। पहले जय उसे नीचा दिखाता है लेकिन अंत में वह पैसे दे देता है। उसे बाद में पता चलता है कि गंगा उसकी बेटी है। वह जब अस्पताल जाते हैं तो पता चलता है कि गंगा को कैंसर है। जब तक उसका बोनमेरो नहीं बदल देते तब तक उसका इलाज नहीं हो सकता है। जय उससे पुनः प्यार करने लगता है। उसे पता चलता है कि दक्ष के साथ उसका कोई लेना देना नहीं है तो वह उसे शादी के लिए पूछता है। लेकिन बाणी उसके साथ एक रात बिताने के बाद शादी से मना कर देती है।


title: कसम से

text: एक घटना में बाणी जल जाती है और उसे एक बूढ़ा व्यक्ति अस्पताल पहुंचता है। वहाँ उसे एक नया चेहरा दिया जाता है। उसे कुछ याद नहीं रहता इस लिए वह व्यक्ति उसे अपनी बेटी बना लेता है। वह उसका नाम प्रोनीता रख देता है।


title: कसम से

text: जय मीरा को जन्मदिन की बधाई पार्टी देता है। वहीं कोलकाता में प्रोनीता बाणी का चित्र बनाने की कोशिश करते रहती है। जो पूरा नहीं हो पाते रहता है। वह चित्रकारी के प्रतियोगिता के लिए आबु पर्वत में जाती है। जहाँ जाते समय उसके गिरते वक्त जय उसे पकड़ लेता है। वह 16 वर्षों में पहली बार बाणी का चित्र बना लेती है। उसे प्रतियोगिता में प्रथम पुरस्कार मिलता है। जय बाणी की तस्वीर देख कर क्रोधित हो जाता है। वह प्रोनीता को कहता है कि यह तस्वीर उसकी पत्नी बाणी की है। जय उसकी तस्वीर अपने साथ ले जाता है।


title: कसम से

text: प्रोनीता अपने पिछले जीवन और बाणी के बारे में जानने के लिए मुंबई आ जाती है। जहाँ जय उसे गंगा को चित्रकारी सिखाने के काम में रख लेता है। धीरे धीरे प्रोनीता को सब कुछ याद आने लगता है। वह मीरा की सच्चाई सबके सामने लाने के लिए उसकी वीडियो बनाती है। मीरा मान जाती है कि उसे सब कुछ पता था और वह सभी को धोका दे रही थी।


title: 2022 का साल

text: 2022 (MMXXII) ग्रेगोरियन कैलेंडर के शनिवार से शुरू होने वाला एक सामान्य वर्ष होगा, कॉमन एरा (CE) और एनो डोमिनि (AD) पदनामों का 2022 वां वर्ष, तीसरी सहस्राब्दी और 21वीं सदी का 22वां वर्ष, और kतीसरा वर्ष 2020 के दशक का वर्ष।


title: 2022 का साल

text: संयुक्त राष्ट्र ने 2022 को अंतर्राष्ट्रीय कारीगर मत्स्य पालन और जलीय कृषि और कांच के अंतर्राष्ट्रीय वर्ष के रूप में घोषित किया है।


title: नरेश त्रेहन

text: नरेश त्रेहन एक भारतीय हृदय और कार्डियोथोरेसिक सर्जन हैं। भारत सरकार ने त्रेहन को राष्ट्रीय पुरस्कार, पद्मश्री और पद्मभूषण से सम्मानित किया हैं।


title: नरेश त्रेहन

text: डॉक्टर नरेश त्रेहन ने न्यूयॉर्क वीश्वविद्यालय हार्ट सर्जरी का अभ्यास किया तथा नैदानिक निदेशक सर्जरी (1971-1974),सर्जरी में शिक्षण सहायक, सहायक प्रोफेसर ऑफ सर्जरी, एम.बी.बी.एस


title: धसान नदी

text: धसान नदी मध्य भारत में बहने वाली बेतवा की सहायक नदी है जो इससे दायें से आकार जुड़ती है। यह नदी मध्य प्रदेश के रायसेन ज़िले से निकलती है और उत्तर प्रदेश के ललितपुर जिले के साथ मध्य प्रदेश की सीमा का निर्धारण करती है।


title: कश्मीरी हंगुल

text: हंगुल एक उत्तर भारत और पाकिस्तान, ख़ासकर कश्मीर, में पायी जाने वाली लाल हिरण की नस्ल है। यह जम्मू और कश्मीर का राज्य पशु है। हंगुल का वैज्ञानिक नाम "सॅर्वस ऍलाफस हंगलु" (Cervus elaphus hanglu) है।इसकी स्थापना सन 1970 में हुई।।


title: कश्मीरी हंगुल

text: हंगुल का रंग ख़ाकी होता है, लेकिन उसके बालों में हल्का छित्तरापन भी दिखता है। उसका पीछे का हिस्सा ज़रा हल्के भूरे रंग का होता है और पिछली टांगों का ऊपरी हिस्सा अन्दर से सफ़ेद से रंग का होता है। उसकी दुम का ऊपरी हिस्सा काले रंग का होता है। हंगुल के दोनों सींगों में पाँच-पाँच कांटे (उपसींग) होते हैं। इनमें से दो कांटे सींग के निचले हिस्से में माथे के पास होते हैं और तीन, सींग के ऊपरी भाग में। सींग बाहर की तरफ जाकर, फिर अन्दर की ओर घूमा हुआ होता है।


title: कश्मीरी हंगुल

text: हंगुल हिमालय की ऊँची पहाड़ियों, जंगलों और वादियों में मिलता है। इसका वास कश्मीर और हिमाचल प्रदेश के चम्बा ज़िले में है। यह अक्सर २ से लेकर १८ हिरणों के झुण्ड में रहते हैं। कश्मीर में यह मुख्यतः दाचीगाम राष्ट्रीय उद्यान में मिलते हैं।


title: कश्मीरी हंगुल

text: बीसवीं सदी के आरम्भ में हंगुलों की अनुमानित संख्या ५,००० थी। जिन वनों में इनका वास है, विकास और मानव आबादी में बढ़ौतरी के साथ उनका धीरे-धीरे नाश होता गया। ग़ैर-क़ानूनी शिकार से भी इन्हें बहुत हानि पहुँची है। १९७० तक इनकी संख्या में भारी कमी हुई और केवल १५० जीवित हंगुल बचे थे। जम्मू और कश्मीर की सरकार ने विश्व वन्य-जीव निधि (वर्ल्ड वाइल्डलाइफ़ फण्ड) जैसे अंतर्राष्ट्रीय संगठनों के साथ मिलकर इन्हें बचाने की एक योजना बनाई जो आगे चलकर "प्रोजेक्ट हंगुल" के नाम से मशहूर हुई। १९८० तक इनकी संख्या में थोड़ा इज़ाफ़ा हुआ और यह दुगनी से अधिक बढ़कर ३४० हो गयी। दुर्भाग्य से २००८ तक यह फिर से घट कर १६० हो चुकी थी। कुछ जीव-वैज्ञानिकों का कहना है कि वनों में इनको सुरक्षित करने के साथ-साथ हंगुलों का पोषण, चिड़ियाघरों की क़ैद में भी करना चाहिए ताकि इनकी आबादी जैसे-तैसे बढ़ाई जा सके।


title: कश्मीरी हंगुल

text: लाल हिरण ज़्यादातर यूरोप और अन्य ठन्डे इलाक़ों में ही मिलने वाले जानवर होते हैं। भारतीय उपमहाद्वीप में हंगुल, लाल हिरण की आख़िरी बची हुई नस्ल है।


title: उपशास्त्रीय संगीत

text: उपशास्त्रीय संगीत में शास्त्रीय संगीत तथा लोक संगीत अथवा शास्त्रीय संगीत और लोकप्रिय संगीत जैसे पश्चिमी या पॉप का मिश्रण होता है। ऐसा संगीत को लोकप्रिय बनाने या विशेष प्रभाव उत्पन्न करने के लिए फ़िल्मों या नाटकों में किया जाता है। लोकगीतों में ध्रुपद, धमार, होली व चैती आदि अनेक विधाएँ हैं जो पहले लोक संगीत की भांति प्रकाश में आए और बाद में उनका शास्त्रीयकरण किया गया। इनके शास्त्रीय रूप का विद्वान पूरी तरह पालन करते हैं, लेकिन आज भी लोक-संगीतकार इनके शास्त्रीय रूप का गंभीरता से पालन किए बिना इन्हें सुंदरता से प्रस्तुत करते हैं। इस प्रकार के मिश्रण को उपशास्त्रीय संगीत कहते हैं।


title: चंडी दी वार

text: चंडी दी वार एक वार है जो दशम ग्रंथ के पंचम अध्याय में है। इसे 'वार श्री भगवती जी की' भी कहते हैं। यह मार्कण्डेय पुराण और दुर्गासप्तशती के आधार पर रचा गया है। इसमें देवताओं और असुरों के बीच संगर्ष का वर्णन है। इसमें चण्डी एक मुक्तकारी दैवी शक्ति बन जातीं हैं असत्य के मार्ग पर चलने वालों का विनाश करतीं हैं।


title: चंडी दी वार

text: चण्डी दी वार एक दार्शनिक, आध्यात्मिक और वीररस से पूर्ण रचना है। कहीं कहीं 'वार दुर्गा की' भी आया है। चण्डी दी वार, सिख संस्कृति का महत्वपूर्ण भाग है। इसका पहला श्लोक, अरदास का आरम्भिक श्लोक है।


title: चंडी दी वार

text: 'वार', पंजाबी साहित्य का एक काव्यभेद है जो वर्णनात्मक शैली में लिखा जाता है। "वार" शब्द संस्कृत की "वृ' धातु से व्युत्पन्न है। "कीर्ति', "घेरा', "धावा' (आक्रमण) आदि इसके अर्थ हैं।


title: चंडी दी वार

text: चण्डी दी वार के प्रथम भाग का नाम 'चण्डी चरित्र उक्ति बिलास' है जिसमें मार्कण्डेय पुराण में वर्णित कथा आयी है। इसमें दुर्गा, अपना रूप बदलने वाले महिषासुर से युद्ध करतीं हैं और उसकी तथा उसके साथियों की हत्या करतीं हैं। दूसरे भाग में यही कथा पुनः दोहरायी गयी है। चण्डी दी वार के तीसरे भाग में दुर्गासप्तशती की कथा को लिखा गया है।


title: चंडी दी वार

text: चंडी दी वार वीर-रस से भरपूर है। निहंग सिंघ इस वाणी का पाठ हर रोज करते हैं। इसमें दशम पिता ने अनेक छन्दों का उपयोग किया है। 'चंडी दी वार' में सर्वप्रथम दुर्गा मां को नमन करने के बाद वे गुरु नानकदेव का स्मरण करते हैं –


title: चंडी दी वार

text: फिर गुरु अंगददेव, गुरु अमरदास, गुरु रामदास, गुरु अर्जुन देव, गुरु हरगोबिंद, गुरु हर राय, गुरु हरकिशन सिंह और गुरु तेगबहादुर का स्मरण करते हैं।


title: चंडी दी वार

text: योद्धा का मन उसके शस्त्र में बसता है। शस्त्र पूजकों की परम्परा वाले देश का एक महानायक और कैसी शुरुआत करेगा जब वह दुष्टों के नाश का संकल्प लिए हो ! गुरु गोविन्द लिखते हैं –


title: चंडी दी वार

text: अब वे शक्ति की प्रतीक दुर्गा के अवतरण और राम-कृष्ण द्वारा रावण और कंस के संहार का उदाहरण देते हुए शक्ति की उपासना का महत्व बताते है –


title: मिठाई

text: मिठाई या मिष्ठान्न ऐसी खाद्य सामग्री होती है जिसमें शर्करा व कार्बोहाइड्रेट की मात्रा अन्य खाने की चीज़ों की तुलना में अधिक हो। हलवा, केक, खीर और पेस्ट्री इसके कुछ उदहारण हैं।


title: नकुल मेहता

text: नकुल मेहता एक भारतीय अभिनेता हैं, जो प्यार का दर्द है मीठा मीठा प्यारा प्यारा में आदित्य कुमार की मुख्य किरदार निभाने के कारण जाने जाते हैं। इसके अलावा ये स्टार प्लस के धारावाहिक इश्क़बाज़ में शिवाय सिंह ओबरॉय नाम का मुख्य किरदार भी निभा चुके हैं।


title: नकुल मेहता

text: इनका जन्म भारत में राजस्थान के उदयपुर नाम के शहर में हुआ था ये मेवाड़ के राजा पृथ्वीराज चौहान के राजपूत चौहान वंश से है इनके पिता प्रताप सिंह मेहता 1971 के भारत-पाक युद्ध में शामिल थे, और इनके पर-पर-परदादा लक्ष्मी लाल मेहता मेवाड़ क्षेत्र के सेनापति थे।


title: पक्के बाघ अभयारण्य

text: पक्के बाघ अभयारण्य (Pakke Tiger Reserve) भारत के अरुणाचल प्रदेश राज्य के पक्के-केसांग ज़िले में स्थित एक संरक्षित क्षेत्र है। यह भारत के प्रोजेक्ट टाईगर कार्यक्रम का भाग है, जिसे अंतर्गत बाघ का संरक्षण करा जाता है। यह 862 वर्ग किमी वाला आरक्षित वन अरुणाचल प्रदेश के पर्यावरण और वन विभाग द्वारा संचालित है।


title: राहीबाई सोमा पोपेरे (सीड मदर)

text: राहीबाई सोमा पोपेरे जो सीड मदर के नामसे भी जानी जाती है, एक भारतीय महिला किसान और संरक्षणवादी है। ये 2020 मे राष्ट्रपती के हातो पद्मश्रीसे नवाजी गई है। यह अहमदनगर जिल्हेके कोंभाळणे, ता.अकोले तालुक यहांकी रहेनेवाली है। ‘बायस’ संस्थानने इन्हे साथ दी और कुछ बचतगटकी महिलांओको लेकर "कळसूबाई बीजसंवर्धन समिती" स्थापन की इसकी संस्थापक खुद राहीबाई बनी।


title: राहीबाई सोमा पोपेरे (सीड मदर)

text: राहीबाई आदीवासी गरीब महीला जो पढी लिखी नहीं है क्रषी वैज्ञानिकभी उनके खेतीबाडीके ज्ञानका सम्मान करतेहै जैविक खेतीके लिए उन्हे सन्मानित किया गयाहै.


title: राहीबाई सोमा पोपेरे (सीड मदर)

text: राहीबाई पुराणी पद्धतीकी तकनीकीको ध्यानमे रखकर जैविक खेतीको एक नया आयामदे रहीहै इन्होने 50 एकडसेभी ज्यादा भूसंरक्षणकी उसमें कई तरहकी सब्जीयाँ और धान ऊगानेका काम कियाहै राहीबाईका एक सीड बँकभीहै जिसमे वह पके हुए बीजोंको सुरक्षित रखतीहै यह बींज किसानोको कम सींचाईमें अच्छी फसल देतेहै.


title: राहीबाई सोमा पोपेरे (सीड मदर)

text: आदिवासी परिवारकी महिलाजो अपनी खेतीसे पूरे देशका ध्यान अपनी ओर खिंचती हुई इन्होने अपने बेमिसाल हौसंलेके बुनियाद पर अपनेही गाँवके 3500 महिलाओंको खेतीसे जोडकर अपने पैरो पर खडा रहेनेकी ताकददी अपने दुखदर्द भूलकर जिंदगीके इमारतकी नींव रची.


title: राहीबाई सोमा पोपेरे (सीड मदर)

text: राहीबाई कहेतीहैकी आजकलकी महिलांओकी कम्बर दुखतीहै तीन चार महिने शिशुमाताएँ घरके बाहर नहीं निकलती हम शिशुमाता होते हुए घरके सभी काम करतेथे. घरके चक्कीमें आटा पिसना, चावल छडना, खेतोमें जाना, घरके सामनेके तालाबसे सरपे पानी लाना लेकिन उन्हे कभी थकान महेसूस नहीं हुई क्योंकी वह गावरान चावल,गावरान सब्जीयाँ, वारली, वरई, कालेचावल, सावा, धानवाली भगर यह सारी चीजे खानेसे वह शाम तक दणदण काम करतीथी. उन्हेतो यादही नहींकी वह कभी बिमार पडी होगी. वो कहेतीहै गावरान अनाज खानेसे शरीरमें शक्ती बनी रहेतीहै हायब्रीड खानेसे शरीरमें शक्ती कम होतीहै और बिमारीयाँ बडतीहै. इसकी मिसाल अपनेही खेतसेदी.


title: राहीबाई सोमा पोपेरे (सीड मदर)

text: राहीबाईने अपनेही खेतमें एकतरफ गावरान चावलके धान लगाएतो दुसरी तरफ हायब्रीड चावलके धान लगाए. हायब्रीड बींजको अलगसे खातपाणी नहीं डाला बल्की दोनोभी धानको एकसा पाणी और गोबर व केचवा खात डाला लेकीन हायब्रीड चावलके फसलको एकभी ओबीं नहीं लगीतो दुसरी ओर गावरान चावलके फसलको बहोत ओंब्या लगेथे. गावरान बींजके खुदके ताकतपर उसमें दाने लगेथे यही फर्क राहीबाईने लोगोको बताया यही गावरान वानकी खासीयत लोगोको लुभाने लगी.


title: राहीबाई सोमा पोपेरे (सीड मदर)

text: ‘बायस’ संस्थाने इन्हे मदतका हात दिया अकेली वह ज्यादे वान इकट्ठा नहीं करपा रहीथी तब आजुबाजूके गाँवके किसानभी इनसे जुडे उन्होने 52 प्रकारके जंगलकी सब्जीयाँ, सेकडो असली गावरान फसलोके बींजभी इसमे शामीलथे.


title: राष्ट्रप्रमुख

text: राष्ट्रप्रमुख, राष्ट्राध्यक्ष अथवा राज्यप्रमुख,अंतर्राष्ट्रीय विधिशास्त्र में, किसी संप्रभु राज्य का एक सार्वजनिक राजनैतिक व्यक्तित्व होता है, जो कि राज्य के अंतर्राष्ट्रीय व्यक्तित्व को स्वरूपित करता है, और सैद्धांतिक रूप से उसे संपूर्ण राज्य के चिन्हात्मक मानवीय स्वरूप के रूप में देखा जाता है। विभिन्न देशों में राष्ट्रप्रमुख को राजा, सम्राट, राष्ट्रपति, परमाधिपति, महाराज्यपाल, अयातुल्लाह, राजकुमार, परम-नेता, इत्यादि जैसे विभिन्न उपधियों से संबोधित किया जाता है। राष्ट्रप्रमुख का पद, राजकीय व्यवस्थापिका का सर्वोच्च अंग होता है, और अंतर्राष्ट्रीय मंच पर, राष्ट्रप्रमुख को उस देश के औपचारिक प्रमुख एवं एकमात्र वैधिक प्राधिकारी के रूप में देखा जाता है तथा अन्य तमाम राजकीय प्रतिनिधियों को उसके प्रतिनिधि के रूप में देखा जाता है। अनेक देशों में, सैद्धान्तिकरूपतः, राज्य की तमाम शक्तियाँ उसी के व्यय पर निहित होती है, और शासनापालिका, न्यायपालिका तथा विधानपालिका, इत्यादि सारे संसाधनों के शक्तियों का स्रोत राष्ट्रप्रमुख ही होता है। वहीं सरकार, शासनयंत्र का वह अंग होती है, जो कि, राष्ट्रप्रमुख पर निहित, राज्य के कार्यकारी प्राधिकारों का उपयोग करती है। जबकि अन्य कई शासन-पद्धतियों में न्यायपालिका और विधानपालिका को राष्ट्रप्रमुख के शक्ति के दायरे से स्वतंत्र रखा जाता है। साथ ही कई देश ऐसे भी हैं, जहाँ राष्ट्रप्रमुख के विवेकाधीन, केवल नाममात्र अधिकार निहित होते हैं। ऐसे देशों में राष्ट्रप्रमुख का पद केवल एक परंपरागत प्रमुखत्मक पद होता है।


title: राष्ट्रप्रमुख

text: हालाँकि, सामान्यतः, राष्ट्रप्रमुख के पद पर एक व्यक्ति ही विराजमान होता है, परंतु यह आवश्यक नहीं है। कई देशों की विधि में, एक से अधिक व्यक्ति, व्यक्तिसमुह, परिषद् या संस्था को राष्ट्रप्रमुख का दर्जा दिया गया है। सामान्यतः, राष्ट्रप्रमुख की शक्तियाँ और प्राधिकार, अन्य संस्थानों और अधिकारियों पर निहित होते हैं, जिनका उपयोग, राष्ट्रप्रमुख स्वयं नहीं कर सकता हैं। विभिन्न देशों में, स्थानीय विधि, संविधान अथवा ऐतिहासिक परंपरा के अनुसार, राष्ट्रप्रमुख की विवेकाधीन शक्तियाँ भिन्न होती हैं। इन शक्तियों के आधार पर, विभिन्न देशों के राष्ट्रप्रमुख पदों को विभिन्न भेदों में वर्गीकृत किया जा सकता है। कई देशों में राष्ट्रप्रमुख को परम सत्ता प्रदान होती है, जबकि कुछ देशों में राष्ट्रप्रमुख सत्ताहीन होता है, अर्थात् उसे किसी प्रकार की कोई शक्ति नहीं दी जाती है। अधिकांश देशों में राष्ट्रप्रमुख की शक्तियों को राज्य के विभिन्न अंगों में विभाजित किया गया है, और राष्ट्रप्रमुख पर विस्तृत मात्रा में शक्तियाँ निहित होती हैं, तथा इन शक्तियों पर विभिन्न प्रकार के रोक-थाम का प्रावधान होता है।


title: आहारीय कैल्शियम

text: कैल्शियम एक भौतिक तत्त्व है। यह जीवित प्राणियों के लिए अत्यावश्यक होता है। भोजन में इसकी समुचित मात्र होनी चाहिए। खाने योग्य कैल्शियम दूध सहित कई खाद्य पदार्थो में मिलती है। खान-पान के साथ-साथ कैल्शियम के कई औद्योगिक इस्तेमाल भी हैं जहां इसका शुद्ध रूप और इसके कई यौगिकों का इस्तेमाल किया जाता है। आवर्त सारिणी में कैल्शियम का अणु क्रमांक 20 है और इसे अंग्रेजी शब्दों ‘सीए’ से इंगित किया गया है। 1808 में सर हम्फ्री डैवी ने इसे खोजा था। उन्होंने इसे कैल्शियम क्लोराइड से अलग किया था। कैल्शियम का नाम लातिन भाषा के शब्द ‘काल्क्स’ पर रखा गया है जिसका मतलब है चूना पत्थर जिसमें बड़ी मात्र में कैल्शियम पाया जाता है। पौधों में भी कैल्शियम पाया जाता है।


title: आहारीय कैल्शियम

text: हडिडयों और दांतों के बनाने और रख-रखाव के लिए, मांसपेशियों के सामान्य संकुचन के लिए हृदय की गति को नियमित करने के लिए और रक्त की क्लॉटिंग करने के लिए यह आवश्यक होता है। कैल्शियम जीवन-शक्ति और सहनशीलता बढाता है, कोलेस्ट्रांल स्तरों का नियमन करता है, स्नायुओं के स्वास्थ्य के लिए अच्छा है अरुअ रजोधर्म विषयक दर्दों के लिए ठीक है। एन्जाइम की गतिविधि के लिए कैल्शियम की आवश्यकता है। हृदय-संवहनी के स्वास्थ्य के लिए कैल्शियम मैग्नेशियम के साथ काम करता है। रक्त के जमाव के द्वारा यह घावों को शीघ्र भरता है। कुछ कैसर के विरुद्ध भी यह सहायक होती है। गर्भवती महिलाओं, 60 से अधिक उम्र के पुरुषों, 45 से अधिक उम्र की स्त्रियों, धूम्रपान करने वालों और अधिक मदिरापान वालों को कैल्शियम का खतरा रहता है। बच्चों में सूखा रोग कैल्शियम की कमी का लक्षण है।


title: आहारीय कैल्शियम

text: विविटामिन 'डी' ‘डी’ की विशेष रूप से आवश्यकता कैल्शियम के समावेशन के लिए होती है। विटामिन ‘सी’ भी कैल्शियम के समावेशन में सुधार लाता है। सम्पूरक के रूप में कैल्शियम कार्बोनेट भोजन के साथ अधिक अच्छे ढंग से समावेशित होता है।


title: आहारीय कैल्शियम

text: दूध और इसके उत्पाद, दाले, सोयाबीन, हरी पत्तीदार सब्जियां, नीबू जाति के फ़ल, सार्डीन, मटर, फ़लियां, मूंगफ़ली, वाटनट (सिंघाडा) सूर्यमुखी के बीज इस खनिज के महत्वपूर्ण स्रोत है। यदि आहार में पर्याप्त कैल्शियम न हो तो विविध शरीरिक प्रक्रियाओं के लिये आवश्यक उस व्यक्ति की हडिडयों से लिया जाता है।


title: पालोनजी मिस्त्री

text: पालोनजी शापूरजी मिस्त्री (१९२९ -- २८ जून २०२२) भारतीय मूल के एक आयरिश अरबपति, कंस्ट्रक्शन टाइकून और शापूरजी पालोनजी समूह के अध्यक्ष थे तथा सबसे अमीर आयरिश व्यक्ति थे।


title: पालोनजी मिस्त्री

text: फोर्ब्स के अनुसार, अक्टूबर 2019 तक उनकी संपत्ति 14.4 बिलियन अमेरिकी डॉलर आंकी गई है। टाटा संस में उनकी 18.3% हिस्सेदारी के साथ,वह भारत के सबसे बड़े निजी समूह, टाटा समूह, के प्राथमिक शेयरधारक में सबसे बड़े व्यक्तिगत शेयरधारक हैं जिसमे Tata philanthropic Allied Trusts 66 प्रतिशत नियंत्रित ब्याज(controlling interest) के साथ प्रमुख शेयर धारक है।


title: पालोनजी मिस्त्री

text: 2021 में शापूरजी पलोनजी (एसपी) समूह टाटा से अलग हो गया और अपने 70 साल पुराने संबंधों को समाप्त कर दिया |


title: कनिका (नाम)

text: कनिका एक संस्कृत भारतीय स्त्री नाम है, जो अक्सर हिंदू समुदाय में पाई जाती है। इसका अर्थ है "परमाणु", "बीज" या "सोना"। इसका अर्थ कुछ ऐसा भी है जो गेहूं के दाने के रंग के समान है, अनिवार्य रूप से सुनहरा।


title: कनिका (नाम)

text: यह शब्द ज्यादातर हिंदू धर्म में पाया जाता है। यह बौद्ध और जैन धर्म में भी पाया जाता है। राशि चक्र पर हस्ताक्षर आम तौर पर कनिका के साथ जुड़े है मिथुन।


title: क्षेत्रीय शक्ति

text: अंतरराष्ट्रीय संबंधों में क्षेत्रीय शक्ति उस राज्य को माना जाता है जो दुनिया के किसी भौगोलिक क्षेत्र विशेष के भीतर अद्वितीय शक्ति और प्रभाव रखता है। जैसे भारत दक्षिण एशिया में एक क्षेत्रीय शक्ति हैं।


title: क्षेत्रीय शक्ति

text: क्षेत्रीय शक्तियां एक क्षेत्रीय भूभाग में ध्रुवीयता का निर्माण करती हैं। आमतौर पर, क्षेत्रीय शक्तियां क्षेत्र विशेष में महत्वपूर्ण क्षमताएं रखती हैं, लेकिन वैश्विक स्तर पर ये क्षमताएं उतना महत्व नहीं रखती है।


title: क्षेत्रीय शक्ति

text: राजनीतिक अनुसंधान के लिए यूरोपीय सहायता संघ (European Consortium for Political Research) ने क्षेत्रीय शक्ति को इस प्रकार परिभाषित किया है: "एक राज्य जो एक भौगोलिक रूप से परिभाषित क्षेत्र से संबंधित हो, आर्थिक और सैन्य दृष्टि से इस क्षेत्र में दबदबा रखता हो, जो इस क्षेत्र में वर्चस्व रूपी प्रभाव और विश्व स्तर पर महत्वपूर्ण प्रभाव रखता हो, जो शक्ति के संसाधनों का उपयोग करने के लिए तैयार हो और उसके पड़ोसी देशों द्वारा उसे क्षेत्रीय नेता के रूप में मान्यता प्राप्त हो या फिर क्षेत्रीय नेता स्वीकार किया गया हो।


title: क्षेत्रीय शक्ति

text: जर्मन वैश्विक और क्षेत्रिय अध्ययन संस्थान (German Institute of Global and Area Studies) ने कहा है कि एक क्षेत्रीय शक्ति चाहिए कि वो:


title: आयडोफार्म

text: Iodoform फॉर्मूला CHI3 के साथ organoiodine यौगिक है। एक पीला पीला, क्रिस्टलीय, GULASHADअस्थिर पदार्थ, इसमें एक भेदक और विशिष्ट गंध है (पुराने रसायन शास्त्र ग्रंथों में, गंध को कभी-कभी अस्पतालों की गंध के रूप में जाना जाता है, जहां यौगिक का उपयोग आमतौर पर किया जाता है) और क्लोरोफॉर्म, मीठे स्वाद के समान । इसे कभी-कभी एक कीटाणुशोधक के रूप में प्रयोग किया जाता है। इसे त्रिकोणीय आयोडोमेथेन, कार्बन ट्रायओसाइड और मिथाइल ट्रायोडाईड के रूप में भी जाना जाता है।


title: आयडोफार्म

text: आयोडीन का उपयोग विसंकृामी के रूप मेेंं इसलििए करतहै क्योंकि यह हवा से कृिया करके आयोडीन मुक्त करता है...


title: सलीम द्वितीय

text: सलीम द्वितीय (उस्मानी तुर्कीयाई: سليم ثانى "सेलिम-इ सानी", तुर्कीयाई: "II.Selim"; 28 मई 1524 – 12/15 दिसम्बर 1574), "सार्होश सेलिम", "मेश्त सेलिम" (Sarhoş Selim; Mest Selim - "शराबी सलीम") या "सारे सेलिम" (Sarı Selim - सुनहरे बालों का सलीम) के नामों से भी मशहूर हैं, 1566 से 1574 में उनकी मौत तक उस्मानिया साम्राज्य के सुल्तान रहे। वे शानदार सुलेमान और ख़ासकी ख़ुर्रम सुल्तान के पुत्र थे। सलीम उस्मानी तख़्त के लिए उम्मीदवार नहीं थे। जब उनके भाई शहज़ादे महमद की मौत चेचक की वजह से हुई, उनके सौतेले भाई शहज़ादे मुस्तफ़ा को उनके पिता के हुकम पर गला घोंटने से मार दिया गया और उनके भाई शहज़ादे बायज़ीद को उनके और उनके पिता द्वारा रचित साज़िश में मार दिया गया था; तब उनके पिता के गुज़रने के बाद वे साम्राज्य के आख़री जीवित वारिस थे। 1566 में शानदार सुलेमान के देहांत के बाद उनकी मौत की ख़बर 50 रोज़ तक जनता से छुपाई गई जिसके बाद सलीम द्वितीय क़ुस्तुंतुनिया में तख़्त नशीन हुआ। उस वक़्त उनकी उम्र 42 साल थी। उस्मानिया साम्राज्य उस वक़्त अपना चरम उत्कर्ष पर पहुँच चुका था।


title: संग्राम चौगुले

text: संग्राम चौगुले भारतीय बॉडी बिल्डर हैं। इन्होने १ बार मिस्टर युनिवेर्स, ६ बार मिस्टर इंडिया, ५ बार मिस्टर महाराष्ट्र, ३ बार मिस्टर वर्ल्ड और ३ बार मिस्टर एशिया का खिताब जीत चुके हैं।


title: संग्राम चौगुले

text: मूल रूप से महाराष्ट्र के कोल्हापुर के रहने वाले संग्राम के माता और पिता शिक्षक थे। अभिभावकों की कमाई से ६ लोगों के परिवार का गुजारा बड़ी ही मुश्किल से हो पाता था। संग्राम ने गांव के स्कूल से अपनी प्रारंभिक शिक्षा पूरी की और १२वीं के बाद बहादुरगढ़ के पॉलिटेक्निक कॉलेज से इलेक्ट्रिकल इंजीनियरिंग (अभियांत्रिकी) में डिप्लोमा किया। इसके बाद वह पुणे के मॉडर्न कॉलेज में उन्होंने बी.ए में प्रवेश लिया।


title: संग्राम चौगुले

text: कॉलेज में पढ़ाई के दौरान संग्राम ने पुणे की फैशन डिजाइनर स्नेहल से विवाह किया। विवाह के बाद संग्राम ने घर चलाने के लिए एक कंपनी में काम शुरू किया। लेकिन वहां से मिलने वाली तनख्वाह से परिवार और बॉडीबिल्डिंग को एक साथ आगे ले जाना मुश्किल था। आर्थिक समस्या के कारण तब संग्राम ने बॉडीबिल्डिंग छोड़ने का फैसला किया। जब यह बात उनके दो दोस्तों को पता चली तो उन्होंने संग्राम की फिटनेस ट्रेनिंग का पूरा खर्च कई महीनों तक उठाया। हालांकि संग्राम को ज्यादा दिनों तक दोस्तों के पैसों पर निर्भर नहीं रहना पड़ा। जिस जिम में वे वर्कआउट करते थे, उसी जिम में उन्हें ट्रेनर की नौकरी मिल गई और उनकी आर्थिक समस्या खत्म होने लगी।


title: संग्राम चौगुले

text: पुणे में पढ़ाई के दौरान संग्राम चौगुले का बॉडी बिल्डिंग प्रति रुझान बढ़ा। उन्होंने पहली बार 'महाराष्ट्र इंटर कॉलेज कॉम्पटीशन' में भाग लेते हुए 'मराठा श्री' का खिताब जीता। उनकी सुडौल शरीर को देखते हुए उनके शिक्षको ने ऐसी और प्रतियोगिताओं में शामिल होने के लिए उन्हें प्रेरित किया। संग्राम ने कुछ ही वर्ष में कड़ी परिश्रम और लगन से पूरे महाराष्ट्र में नाम कमाया और 'आस्था सांगली', 'द ग्रेट मराठा श्री' और 'पुणे श्री' जैसे प्रतिष्ठित खिताब अपने नाम किये।


title: संग्राम चौगुले

text: साल २००९ में संग्राम 'महाराष्‍ट्र श्री' प्रतियोगिता में गोल्ड मैडल जीत कर महाराष्ट्र के सर्वश्रेष्ठ बॉडी बिल्डर बन गए। वह साल २०१० में 'मिस्टर इंडिया' बने। इसी साल बहरीन में होने वाले 'एशियन बॉडी बिल्डर्स चैंपियनशिप' में संग्राम को ५वां स्थान मिला। बहरीन से लौटने के बाद संग्राम ने कड़ी मेहनत से एक साल के भीतर यानी साल २०११ में दो बार 'मिस्टर इंडिया' खिताब अपने नाम किया। इसके बाद वह साल २०१२ में बैंकाक में आयोजित हुई 'मिस्टर यूनिवर्स' प्रतियोगिता के विजेता बने। इस उपलब्धि के बाद भी संग्राम ने कई नेशनल और इंटरनेशनल लेवल की प्रतियोगिताओं को जीता।


title: संग्राम चौगुले

text: संग्राम ने आगामी मराठी फिल्म 'दंभ' में अभिनय कर रहे हैं। वें कई फिटनेस विज्ञापन में भी नजर आ चुके हैं।


title: चमत्कार (1992 फ़िल्म)

text: सुंदर श्रीवास्तव (शाहरुख खान) एक युवा स्नातक है।जीवन में उनकी मुख्य महत्वाकांक्षा अपने गांव में अपनी आधा एकड़ की संपत्ति पर एक स्कूल शुरू करने के अपने पिता के सपने को पूरा करना है, हालांकि उनके पास अपनी योजनाओं को क्रियान्वित करने के लिए कोई धन नहीं है। सुंदर का बचपन का दोस्त प्रेम, जो मुंबई का एक अनुभवी ठग है, भोले-भाले सुंदर को गिरवी रखने के लिए मना लेता है। जब सुंदर मुंबई आता है, तो पहले उसे बरगलाया जाता है और अपना सामान खो दिया जाता है, फिर जेब काट ली जाती है और अपना पैसा खो दिया जाता है। फिर उसे पता चलता है कि प्रेम ने उसे बरगलाया और अपने पैसे लेकर दुबई भाग गया। सुंदर को एक कब्रिस्तान में शरण लेने के लिए मजबूर किया जाता है। सुंदर अपने सितारों को कोसने लगता है और अपना गुस्सा निकालने लगता है। एक आवाज उसे जवाब देती है और हैरान सुंदर उस व्यक्ति से खुद को पहचानने के लिए कहता है। आवाज का स्रोत, जिसे देखा नहीं जा सकता, हैरान है और सुंदर से पूछता है कि क्या बाद वाला वास्तव में उसे सुन सकता है


title: चमत्कार (1992 फ़िल्म)

text: सुंदर को पता चलता है कि वह भूत और दहशत के साथ बात कर रहा है। भूत अचानक सुंदर को दिखाई देता है और अपना परिचय अमर कुमार उर्फ मार्को (नसीरुद्दीन शाह) के रूप में देता है। मार्को सुंदर को बताता है कि केवल वह ही सुंदर की मदद कर सकता है और इसके विपरीत। मार्को अपनी कहानी बताता है। मार्को एक अंडरवर्ल्ड गैंगस्टर था जिसे मिस्टर कौल (शम्मी कपूर) की बेटी सावित्री कौल (मालविका तिवारी) से प्यार हो गया। अगर उसने अपना तरीका नहीं बदला तो सावित्री ने उससे शादी करने से इनकार कर दिया। यह दिखाने के लिए कि वह गंभीर था, मार्को ने अपराध छोड़ने का संकल्प लिया। यह उनके शिष्य कुंता (टीनू आनंद) के लिए अच्छा नहीं था, जो खुद मार्को जितना बड़ा बनना चाहते थे। अपनी शादी की रात को, मार्को को कुंटा ने अपहरण कर लिया और मार डाला, जिसके बाद उसे कब्रिस्तान में दफनाया गया। मार्को सुंदर को बताता है कि उसके नाम से शहर में हो रहे कई अपराध वास्तव में कुंता और उसके सेवकों द्वारा किए जाते हैं।


title: चमत्कार (1992 फ़िल्म)

text: मार्को सुंदर को बताता है कि उसके पापों के कारण, वह मोचन प्राप्त नहीं कर सकता। मार्को की भविष्यवाणी की गई थी कि केवल उसका उद्धारकर्ता ही उसे देख और सुन सकेगा, इसलिए सुंदर को उसकी मदद करनी होगी। सुंदर ने मना कर दिया, लेकिन मार्को ने उसे अपने सपने की याद दिलाकर आश्चर्यचकित कर दिया, जिसके बारे में सुंदर ने मार्को को एक बात नहीं बताई थी। मार्को उसे बताता है कि वह सावित्री और श्री कौल को देखना चाहता है। वह यह भी बताता है कि समय आने तक वह किसी को छू या नुकसान नहीं पहुंचा सकता। मार्को श्री कौल द्वारा संचालित एक स्कूल में सुंदर को क्रिकेट कोच के रूप में स्थान दिलाने का प्रबंधन करता है। मार्को क्रोधित हो जाता है जब उसे पता चलता है कि उसकी हत्या के बाद, कुंता और उसके गुंडे कौल के घर आए और सावित्री को बताया कि मार्को जीवित था और भारत से कभी वापस नहीं आने के लिए भाग गया था, यह सुझाव देते हुए कि मार्को ने केवल उसके साथ सोने के लिए उससे शादी की थी। कुंता ने उन्हें बताया था कि मार्को चाहता था कि सावित्री और उसके पिता अपने होटल के स्वामित्व के दस्तावेज कुंटा को सौंप दें, लेकिन सावित्री ने उन्हें तब तक सौंपने से इनकार कर दिया जब तक कि मार्को खुद उन्हें मांगने नहीं आया। कुंता ने तब सावित्री के साथ बलात्कार करने की कोशिश की, लेकिन जब उसके पिता ने उन्हें दस्तावेज देने का वादा किया, तो उसे रोक दिया गया। यह सब सुनकर मार्को क्रोधित हो जाता है और बदला लेने की कसम खाता है। वह यह जानकर दुखी होता है कि उसके तुरंत बाद सावित्री की मृत्यु हो गई, लेकिन वह बहुत खुश होता है जब उसे पता चलता है कि उसकी सावित्री के साथ माला (उर्मिला मातोंडकर) नामक एक बेटी है।


title: चमत्कार (1992 फ़िल्म)

text: सुंदर और मार्को को यह भी पता चलता है कि स्कूल में धन की कमी है और कुंता अपनी जमीन हड़पने की कोशिश कर रहा है। माला और सुंदर को प्यार होने लगता है। मार्को मदद करता है और कुंता के गुंडों को दूर रखता है। बाद में, मार्को सुंदर को एक गुप्त कमरा दिखाता है जहाँ उसने अपनी सारी लूट रखी थी। कमरे को कुंटा या किसी और को नहीं पता था, इसलिए मार्को का प्रस्ताव है कि एक गुमनाम दान किया जाए, जो स्कूल को बचाने और सुंदर की मदद करने के लिए पर्याप्त से अधिक होगा। हालांकि, उनकी निगरानी के कारण, कुंटा को कमरे के स्थान का पता चल जाता है, और मार्को अपने सारे पैसे खो देता है। मार्को कुंटा को "वो कुंटा साला" ("वह दुष्ट कुंटा") के रूप में संदर्भित करता है। एक हताश बोली में, मार्को कुछ पैसे चुराता है और पैसे को दोगुना करने के लिए दांव लगाता है। चोरी के लिए सुंदर को जिम्मेदार ठहराया जाता है, हालांकि कोई सबूत मौजूद नहीं है। मार्को सुंदर को सच बताता है, और उनका पतन हो जाता है।


title: चमत्कार (1992 फ़िल्म)

text: सुंदर अपनी टीम और कुंता के भतीजे की अगुवाई वाली टीम के बीच एक क्रिकेट मैच के लिए सहमत हैं: यदि वे खेल जीतते हैं, तो वे स्कूल को बनाए रखने के लिए धन जीतेंगे। प्रारंभ में, सुंदर की टीम हार रही है, लेकिन मार्को फिर खेल में कदम रखता है (अभी भी सभी के लिए अदृश्य), प्रतिद्वंद्वी टीम को तोड़फोड़ करता है और सुंदर की टीम की मदद करता है, जिससे सुंदर की टीम बड़े पैमाने पर सफल होती है।


title: चमत्कार (1992 फ़िल्म)

text: मैच शुरू होने से पहले सुंदर और कुंता के बीच एक संक्षिप्त मुलाकात के बाद, जहां सुंदर ने मार्को के भूत का उल्लेख किया, कुंटा को संदेह हुआ; खासकर जब सुंदर ने आईजी त्रिपाठी (मार्को के जमाने में पूर्व इंस्पेक्टर) को सच्चाई का खुलासा किया। मैच के दौरान, वह माला के साथ सुंदर का अपहरण कर लेता है और उन्हें उसी स्थान पर जिंदा दफना देता है, जहां उसने मार्को को दफनाया था। मार्को पुलिस को कब्रिस्तान तक ले जाने का प्रबंधन करता है जहां एक तरफ कुंटा और उसके गुंडों के बीच लड़ाई होती है, दूसरी तरफ मार्को, माला, सुंदर और पुलिसकर्मियों के बीच। गुंडों को पीटने में सफल होने के बाद, मार्को कुंटा को रस्सी से गला घोंटना शुरू कर देता है जबकि सुंदर कुंटा को मार्को की हत्या में अपनी भूमिका कबूल करने के लिए मजबूर करता है। मार्को फिर कुंता को खाली कब्र में धकेलता है और जैसे ही वह उसे एक बड़ी चट्टान से मारने वाला होता है, माला उसे "पिता" कहकर रोकने के लिए कहती है और कुन्ता की वजह से उसके हाथों को खून से न मारने और न मारने का आग्रह करती है। यह सुनकर, मार्को तुरंत शांत हो जाता है और कुंता को जीवित रहने देता है।


title: चमत्कार (1992 फ़िल्म)

text: अंत में, सुंदर अपने मिशन में सफल हो जाता है। सुंदर और माला शादी करते हैं, मार्को शादी में शामिल होता है। शादी में, मार्को पर प्रकाश की एक किरण पड़ती है, जो तब स्वर्ग में चढ़ता है, हालांकि "एक मिनट" के लिए पूछने से पहले नहीं कि वे जीवित रहते हुए दर्शकों को सही काम करने के लिए कहें, क्योंकि उनके पास चीजों को सेट करने का मौका नहीं हो सकता है मृत्यु के ठीक बाद।


title: हिन्दू धर्मसुधार आन्दोलन

text: अनेकों समूहों ने हिन्दू धर्म और समाज में सुधार लाने के लिए आन्दोलन किया और कर रहे हैं। ऐसे आन्दोलनों को हिन्दू सुधार आन्दोलन या हिन्दू पुनरुत्थान आन्दोलन कहते हैं। आधुनिक काल में सबसे पहले हिन्दू सुधार आन्दोलन बंगाली पुनर्जागरण के समय आरम्भ हुआ था।


title: माध्यमान प्रमेय

text: गणित में, माध्यमान प्रमेय (mean value theorem) के अनुसार किन्हीं दो बिन्दुओं के मध्य दिये गये किसी चाप पर कम से कम एक ऐसा बिन्दु विद्यमान होगा जिसपर चाप की स्पर्शरेखा अन्तक विन्दुओं को मिलाने वाली छेदक रेखा के समानान्तर होगी।


title: माध्यमान प्रमेय

text: यह प्रमेय अवकलन गणित और गणितीय विश्लेषण में महत्त्वपूर्ण परिणाम देता है और कलन का मूलभूत प्रमेय को सिद्ध करने में बहुत उपयोगी है। यह प्रमेय किसी फलन के किसी दिये गये अन्तराल में, इसके बिन्दुओं के मध्य अवकलज की स्थानिक परिकल्पना से सम्बंधित वैश्विक कथन को सिद्ध करने के लिए काम में ली जाता था।


title: माध्यमान प्रमेय

text: दूसरे शब्दों में, यदि कोई फलन "f" बंद अंतराल ["a", "b"] पर सतत है, जहाँ "a"<"b" है तथा विवृत अंतराल ("a", "b") पर अवकलनीय है तो ("a", "b") में कम से कम एक बिन्दु "c" इस प्रकार विद्यमान होगा कि


title: माध्यमान प्रमेय

text: सबसे पहले केरलीय गणित सम्प्रदाय के गणितज्ञ परमेश्वर (1370–1460) ने गोविन्दस्वामी और भास्कराचार्य के ग्रन्थों के भाष्य में माध्यमान प्रमेय के एक विशिष्ट रूप का वर्णन किया था। सन १६९१ में माइकल रॉल ने माध्यमान प्रमेय के एक विशिष्ट रूप को सिद्ध किया जिसे अब रॉल प्रमेय कहा जाता है। सन १८२३ में ऑगस्टिन लुइस कौशी (1789–1857) ने माध्यमान प्रमेय को इसके आधुनिक रूप में प्रस्तुत किया और इसे सिद्ध भी किया।


title: व्यवसाय योजना

text: व्यवसाय योजना (business plan) औपचारिक रूप से लिखा गया वह दस्तावेज है जिसमें व्यवसाय के लक्ष्य लिखें हों, उन्हें प्राप्त करना सम्भव है - इसकी व्याख्या हो, तथा उन लक्ष्यों की प्राप्ति की योजना लिखी हो। व्यवसाय योजना में संस्था के बारे में जानकारी आदि भी दिया जा सकता है।


title: अजीतगढ़

text: साहिबजादा अजीत सिंह नगर, जिसे अनौपचारिक रूप से अजीतगढ़ व मोहाली कहा जाता है, भारत के पंजाब राज्य के साहिबजादा अजीत सिंह नगर जिले में स्थित एक नगर है। यह जिले का मुख्यालय है और चंडीगढ़ का एक प्रमुख उपनगर भी है।


title: अजीतगढ़

text: इसका आधिकारिक नाम गुरु गोविंद सिंह के ज्येष्ठ पुत्र साहिबज़ादा अजीत सिंह की याद में ("एस ए एस नगर") रखा गया है। अजीतगढ़, चंडीगढ़ और पंचकुला मिल कर चंडीगढ़ त्रिनगरी कहलाते हैं। यह पहले रूपनगर जिले का हिस्सा था, पर हाल के कुछ वर्षों में इसे अलग जिला बना दिया गया।


title: अजीतगढ़

text: पंजाब के तीन हिस्से में विभाजन और राज्य की राजधानी चंडीगढ़ के केंद्र शासित क्षेत्र बन जाने के बाद १९६६ के अंत में अजीतगढ़ की परिकल्पना की गई। आज अजीतगढ़ और चंडीगढ़ पड़ोसी इलाके हैं, बस पंजाब व चंडीगढ़ केंद्रशासित क्षेत्र की सीमा ही इन्हें अलग करती है। अजीतगढ़ (पूर्व नाम मोहाली) की मूल परिकल्पना वास्तव में चंडीगढ़ के मार्गों और योजना की ही नकल है, इसके लिए अलग से कोई योजना नहीं बनाई गई। पहले विकास केवल फ़ेज़ सात तक था। फ़ेज़ ८ और आगे का विकास १९८० के दशक के अंत में शुरू हुआ और फ़ेज़ ८ में १९९० के दशक के मध्य में इस शहर का अपना बस अड्डा बना। अजीतगढ़ की जनसंख्या दो लाख के आसपास है, जो कि चंडीगढ़ की जनसंख्या की १/५ है। इस क्षेत्र को कई बहिर्स्रोतीकरण सूचना तकनीक कंपनियाँ अपना रही हैं, ताकि इस नगर द्वारा प्रदत्त निवेश के अवसरों का वे लाभ उठा सकें।


title: अजीतगढ़

text: अजीतगढ़ व पंचकुला (चंडीगढ़ के पूर्व में, हरियाणा में) चंडीगढ़ के दो उपग्रही नगर हैं। इन तीनों शहरों को चंडीगढ़ त्रिनगरी कहा जाता है।


title: अजीतगढ़

text: अजीतगढ़ चंडीगढ़ के पश्चिम में है। यह लगभग चंडीगढ़ की ही विस्तार है। इसके उत्तर में रूपनगर जिला है। इसके दक्षिण में फ़तेहगढ़ साहिब और पटियाला हैं। शहर की तेज़ी से बढ़ोतरी होने की वजह से अजीतगढ़ चंडीगढ़ शहर में लगभग मिल ही गया है। आसपास के कुछ स्थल हैं चंडीगढ़, पंचकुला, ज़ीरकपुर, पिंजौर, खरड़, कुराली, रोपड़, व मोरिंदा।


title: अजीतगढ़

text: अजीतगढ़ में उप-उष्णकटिबंधीय महाद्वीपीय मानसूनी मौसम है जिसमें गर्मियों में गर्मी, सर्दियों में थोड़ी से ठंड, अमूमन वर्षा और तापमान में काफ़ी कमी-बेशी है (-१ °से. से 44 °से)। सर्दियों में कबी कभी दिसंबर व जनवरी में पाला पड़ता है। औसत वार्षिक वर्षा ६१७ मिमी दर्ज की गई है। कभी कभी पश्चिम से इस शहर में सर्दियों में भी बारिश होती है।


title: अजीतगढ़

text: २००१ की भारतीय जनगणना के अनुसार, अजीतगढ़ की जनसंक्या १,२३,२८४ थी। पुरुष ५३% ओर स्त्रियाँ 4७% थीं। अजीतगढ़ की साक्षरता दर ८३% है जो कि ५९.५% के राष्ट्रीय औसत से अधिक है। पुरुष साक्षरता ८५% है व स्त्री साक्षरता ८१% है। १०% जनसंख्या ६ वर्ष से कम आयु की है।


title: अजीतगढ़

text: चंडीगढ़ को सेक्टरों में विभाजित करने की सफलता के बाद अजीतगढ़ में भी एक समान ८०० मी x १२०० मी के सेक्टर काटे गए। इन में से कई अभी पूरी तरह विकसित नहीं हुए हैं, जैसे कि सेक्टर ६२, जो कि भविष्य में नगर केंद्र के लिए रखा गया है। पीसीए स्टेडियम से नज़दीकी व चंडीगढ़ से यातायात संबंधी अच्छे जुड़ाव इसे केंद्र बनाने के लिए अत्युत्तम हैं। हाल की मोहाली की महा योजना के तहत शहर ११४ सेक्टर तक खिंच गया है।


title: अजीतगढ़

text: आईएऍस अधिकारी केबीऍस सिद्धू के निर्देशन में बना "पुडा भवन," जो पंजाब शहरी योजना व विकास प्राधिकरण का आधिकारिक मुख्यालय है, अजीतगढ़ में पुडा के बड़े हाथ का परिचायक है। अब पुडा के योजना और शहरी विकास के कार्य वृहत् मोहाली क्षेत्र विकास प्राधिकरण (जीमाडा) को दे दिए गए हैं; पहले जिला कलेक्टर अजीतगढ़ को ही इसका मुख्य प्रशासक की पदवी भी दी गई थी, पर अब एक अलग आईएऍस अफ़सर को केवल यही ज़िम्मेदारी दी गई है।


title: अजीतगढ़

text: १९९२ में पंजाब क्रिकेट एसोसिएशन (पीसीए ने एक अत्याधुनिक सुविधा बनाने की सोची जिसमें अभ्यास स्थली भी होगी - इसे अजीतगढ़ के एक दलदली इलाके में बनाने का फ़ैसला हुआ। पीसीए ने इस मैदान में काफ़ी निवेश किया, एक तरणताल, स्वास्थ्य क्लब, टेनिस कोर्ट, पुस्तकालय, भोजनालय व मदिरालय औरबाहर और अंदर क्रिकेट अभ्यास के नेट इस योजना का हिस्सा थे। सरकारी/पुडा की ज़मीन पीसीए को कौड़ियों के भाव आवंटित करने संबंधी विवाद अभी भी जारी है, क्योंकि यह सौदा तब तय हुआ था जब आईऍस बिंद्रा, पीसीए के आजीवन अध्यक्ष ही पंजाब सरकार के सेवारत आईएऍस अफ़सर के तौर पर शहरी विकास के सर्वेसर्वा भी थे। पंजाब-आधारित राष्ट्रीय क्रिकेटर अजीतगढ़ में ही अभ्यास करते हैं, इनमें युवराज सिंह, हरभजन सिंह, दिनेश मोंगिया और पंजाब क्रिकेट टीम शामिल हैं।


title: अजीतगढ़

text: अजीतगढ़ में कई स्थानीय कंपनियाँ हैं जैसे कि पीटीऍल पंजाब ट्रैक्टर लिमिटेड, आईसीआई पेंट्स व गोदरेज समूह और अब बड़ी बहुराष्ट्रीय कंपनियाँ भी यहाँ अपने पाँव जमा रही हैं।


title: अजीतगढ़

text: इन्फ़ोसिस, जो कि जाना माना आई टी सेवा प्रदाता है, का अजीतगढ़ में एक विकास केंद्र था, जो कि अब चंडीगढ़ टेक्नालाजी पार्क में है। बड़ी वैश्विक तकनीकी कंपनियाँ जैसे कि डेल, क्वार्क, फ़िलिप्स, सेबिज़ इन्फ़ोटेक, ऍससीऍल (सेमिकंडक्टर) और पनकॉम यहाँ आई हैं। डेन्वर-आधारित क्वार्क ने ५० करोड़ अमरीकी डॉलर की क्वार्कसिटी अजीतगढ़ में बनाई है, जिसमें कि ३०% रिहाइशी इलाका है और १०% दुकानें, चिकित्सालय, मनोरंजन व शैक्षणिक इलाके हैं। इसके जरिए २५,००० प्रत्यक्ष व १ लाख परोक्ष नौकरियाँ आने की संभावना है।


title: अजीतगढ़

text: क्वार्कसिटी एक , बहु-प्रयोगीय विकास है जो कि विशेष आर्थिक क्षेत्र (ऍसईज़ी) है। क्वार्कसिटी पंजाब के अजीतगढ़ जिले में है क्वार्कसिटीऔर यह ली कोर्बुज़िए के आधुनिक शहर चंडीगढ़ की ही बढ़ोतरी है, जो कि भारत की राजधानी नई दिल्ली से २६५ किमी (१६६ मील) उत्तर में है।आवासीय क्षेत्रों के आसपास के क्षेत्रों में वाणिज्यिक परिसरों को विकसित करने की क्रांतिकारी अवधारणा। क्वार्कसिटी ने वाणिज्यिक परिसरों को सफलतापूर्वक लॉन्च किया है और भारत में विभिन्न स्थानों पर अपनी उपस्थिति को चिह्नित करने की प्रक्रिया में है। क्वार्कसिटी के व्यवसायों के हर पहलू को व्यावसायिकता और कॉर्पोरेट प्रशासन के उच्च मानकों की विशेषता है। विकास के लिए स्थिरता हमारी दीर्घकालिक रणनीति में अंतर्निहित है। क्वार्कसिटी अपने घटनाक्रमों का डिजाइन, निर्माण, पट्टे / बिक्री करती है और उनका संचालन करती है और अंतरराष्ट्रीय मानकों पर उच्च गुणवत्ता वाले उत्पाद प्रदान करने में गर्व करती है। हम अंतरिक्ष और ऊर्जा दक्षता के बारे में चिंतित हैं और उपलब्ध अप-टू-डेट अनुसंधान के आधार पर हमारे समुदायों और इमारतों को एक पर्यावरणीय रूप से जिम्मेदार शिष्टाचार में डिजाइन करते हैं।


title: अजीतगढ़

text: न्यू चंडीगढ़ एलपीए जीएमएडीए क्षेत्र के उत्तर पूर्व में स्थित है, जो शिवालिक रेंज के दक्षिण में है। यह चंडीगढ़ और मोहाली से घिरा है, जो ग्रेटर मोहाली क्षेत्र के उत्तरी प्रवेश द्वार के रूप में कार्य करता है। अधिकांश भूमि इतनी उपजाऊ नहीं है और इस क्षेत्र में कई ईंट भट्टे हैं। लगभग 15,000 एकड़ (6000 हेक्टेयर) के क्षेत्र में फैला, यह हिमाचल प्रदेश के औद्योगिक शहर बद्दी के पास भी है। मुख्य बस्तियाँ पूरे इलाके में बिखरे हुए 32 गाँव हैं, उनमें से सबसे बड़ा ऐतिहासिक मुल्लनपुर गाँव है। शिवालिकों से सटे इसकी भूमि का एक महत्वपूर्ण हिस्सा पीएलपीए (लगभग 1150.20 हेक्टेयर) के अंतर्गत आता है, जो ऐसे क्षेत्रों में भूमि के उपयोग पर प्रतिबंध लगाता है क्योंकि इनमें अत्यधिक क्षरण योग्य मिट्टी होती है और वनों की कटाई और पारिस्थितिक असंतुलन के हानिकारक प्रभावों से बचाव होता है। 140.8 हेक्टेयर का एक प्रतिबंधित क्षेत्र है जो सैन्य उपयोग के लिए समर्पित है। इसकी स्थलाकृति अपेक्षाकृत क्रमिक और आम तौर पर शहरी विकास के लिए उपयुक्त है, जो नई टाउनशिप और शहरी गतिविधियों के विकास के लिए लगभग 4000 हेक्टेयर निर्माण योग्य भूमि प्रदान करती है। जयंती देवी की राव, पटियाली की राव और सिसवन नदी मुख्य नदियाँ हैं जो न्यू चंडीगढ़ से होकर गुजरती हैं। मुख्य कनेक्टिविटी मौजूदा एमडीआर-बी के माध्यम से है जो चंडीगढ़ से होकर चंडीगढ़ और पंचकुला और एमडीआर-सी के बीच चलती है, जो न्यू चंडीगढ़ से शुरू होती है और पश्चिम में कुराली और पश्चिम में आगे सरहिंद की ओर चलती है।


title: अजीतगढ़

text: नई चंडीगढ़ की प्रमुख भौतिक संपत्ति बनने के लिए मौजूदा नदियों और उनके परिवेश को बढ़ाया जाएगा। इनका संरक्षण किया गया है और इन क्षेत्रों में विकास में केवल न्यूनतम निर्माण गतिविधि के साथ मनोरंजक क्षेत्र शामिल हैं। रक्षा क्षेत्र की परिधि के चारों ओर एक 100 मीटर बफर क्षेत्र को एक निर्माण क्षेत्र के रूप में स्थापित किया गया है। यह सीमित विकास क्षमता के साथ लगभग 140.80 हेक्टेयर भूमि की मात्रा है। नई चंडीगढ़ की नई बस्ती में भूमि उपयोग के लिए तार्किक और संवेदनशील विकास सुनिश्चित करने के लिए सभी श्रेणियों के लिए अन्य विशेष और विस्तृत विकास नियंत्रण निर्दिष्ट किए गए हैं। उपरोक्त विकास नियंत्रण के साथ, न्यू चंडीगढ़ एक टाउनशिप बन जाएगा जो अपने पर्यावरण और प्रकृति के साथ सामंजस्य स्थापित करता है। अपने प्रमुख स्थान के कारण, न्यू चंडीगढ़ लंबी अवधि में चंडीगढ़ और हिमाचल प्रदेश की आबादी को आकर्षित करने के लिए बाध्य है और इसलिए खुद को स्वास्थ्य, अनुसंधान और शिक्षा के क्षेत्र में विश्व स्तर की सुविधाओं की पेशकश करने वाले एक महत्वपूर्ण, आत्मनिर्भर शहर के रूप में स्थापित करता है।


title: अजीतगढ़

text: 2022 तक शहरीकरण और स्मार्ट सिटीज मिशन और हाउसिंग फॉर ऑल जैसे सरकार की पहल के कारण, रियल एस्टेट क्षेत्र न केवल देश के प्रमुख शहरों में बल्कि कई टियर -2 शहरों में फलफूल रहा है। ऐसा ही एक शहर है मोहाली। चंडीगढ़ की निकटता में झूठ बोलना, मोहाली को देश में उभरते शहरों में गिना जाता है, इसकी उच्च जीविका क्षमता, बेहतर कनेक्टिविटी, आईटी कंपनियों की आमद और वाणिज्यिक निवेश के लिए पर्याप्त विकल्प।


title: अजीतगढ़

text: मूलतः गाँवों का एक समूह और पंजाब में एक उपग्रह शहर, मोहाली आज एक व्यस्त व्यावसायिक गंतव्य है और ग्रेटर मोहाली क्षेत्र विकास प्राधिकरण (जीएमएडीए) और राज्य सरकार के प्रयासों के माध्यम से इसे और विकसित करने की योजना है।


title: अजीतगढ़

text: मोहाली के स्थान ने कई डेवलपर्स और निवेशकों को इस बाजार में अपना पैसा लगाने के लिए आकर्षित किया है। पर्याप्त भूमि पार्सल और बढ़ी हुई अवसंरचना के प्रमुख आकर्षण होने के साथ, मोहाली पहले ही वाणिज्यिक निवेशकों के लिए एक आकर्षक गंतव्य के रूप में स्थापित हो चुका है। कई उद्यमी और व्यापारी बड़ी संख्या में इस बाजार में उद्यम करने की योजना बना रहे हैं ताकि यहां परिचालन हो सके। इसके अलावा, मोहाली में बढ़ती खुदरा उद्योग एक और महत्वपूर्ण कारक है जो अचल संपत्ति की मांग को स्थिर रखेगा।


title: अजीतगढ़

text: कनॉट प्लाजा एक आगामी परियोजना है जो निवेश के लिए वाणिज्यिक स्थान प्रदान करेगी और शीर्ष खुदरा ब्रांडों को आमंत्रित करेगी। वर्ल्ड ट्रेड सेंटर जैसे वर्ल्ड क्लास प्रोजेक्ट भी मोहाली की वास्तविक छवि को एक पायदान ऊपर ले जा रहे हैं।


title: अजीतगढ़

text: मोहाली रियल एस्टेट के फलते-फूलते वाणिज्यिक खंड ने अपने आवासीय क्षेत्र का विकास किया है। इसके अलावा, ग्रेटर मोहाली एरिया डेवलपमेंट अथॉरिटी (जीएमएडीए) द्वारा विभिन्न आवास योजनाओं के माध्यम से सहायता भी शहर में आवास की मांग को पूरा करने में मदद कर रही है। मोहाली में संपत्ति की तलाश करने वालों के लिए, यहां अपार्टमेंट औसतन 3,200 रुपये प्रति वर्ग फीट के लिए उपलब्ध हैं। एक मानक 1BHK आकार का घर 700 sqft को 25 लाख रुपये की शुरुआती कीमत के लिए खरीदा जा सकता है। 980 वर्गफुट के 2BHK लेआउट के अपार्टमेंट की औसत कीमत 30 लाख रुपये है। 1,200 वर्गफुट के आकार वाले 3BHK लेआउट के अपार्टमेंट की औसत कीमत 35 लाख रुपये है जबकि लक्जरी अपार्टमेंट की कीमतें 1,500 वर्गफ़ुट से 2,000 वर्गफ़ुट के बीच कहीं भी 80 लाख रुपये से 1.3 करोड़ रुपये के बीच हैं। स्वतंत्र 2BHK आवासीय संपत्तियों के लिए किराया 15,000 रुपये प्रति माह से शुरू होता है।


title: अजीतगढ़

text: ज़ीरकपुर, सेक्टर 115 मोहाली, सेक्टर 126 मोहाली और मुल्लनपुर प्रमुख इलाकों में से हैं, जो अच्छी मांग और आवास परियोजनाओं की संख्या देख रहे हैं। इन इलाकों में हाल के वर्षों में ध्वनि की कीमत की प्रशंसा भी देखी गई है। गाजीपुर, एयरपोर्ट रोड और GMADA एयरो सिटी में निवेश के लायक अन्य क्षेत्र हैं।


title: अजीतगढ़

text: मोहाली एक लाभकारी स्थिति में है, जिसमें प्रमुख स्थानों तक सुविधा और पहुंच है। चंडीगढ़ और आस-पास के शहरों अंबाला और दिल्ली के लिए 200 फुट की रिंग रोड और रेल कनेक्टिविटी के माध्यम से आसान पहुंच है। एक नए अंतरराष्ट्रीय हवाई अड्डे की उपस्थिति मोहाली को एक व्यवहार्य विकल्प बनाती है। चंडीगढ़ मेट्रो रेल परियोजना के तहत मेट्रो लिंक, एक बार परिचालन करने के बाद, नागरिकों के लिए यात्रा के अनुभव में सुधार होगा। मोहाली व्यावसायिक अध्ययन के लिए कई प्रतिष्ठित शैक्षणिक संस्थानों की उपस्थिति के साथ एक हलचल शिक्षा केंद्र भी है। इनमें इंडियन स्कूल ऑफ बिजनेस (आईएसबी), चंडीगढ़ बिजनेस स्कूल (सीबीएस), नेशनल इंस्टीट्यूट ऑफ फार्मास्यूटिकल एजुकेशन एंड रिसर्च और अन्य लॉ और मेडिकल कॉलेज शामिल हैं। अपने प्रसिद्ध क्रिकेट स्टेडियम के लिए जाना जाने वाला, मोहाली 90 से अधिक स्कूलों और शॉपिंग मॉल, सिनेप्लेक्स, भोजनालयों और खुदरा दुकानों की अधिकता वाले अन्य महत्वपूर्ण सामाजिक सुविधाएं प्रदान करता है।


title: अजीतगढ़

text: राज्य के आईटी क्षेत्र में अधिक निवेश आकर्षित करने के प्रयास में, पंजाब सूचना और संचार प्रौद्योगिकी निगम (पंजाब इन्फोटेक) ने मोहाली को आईटी और इलेक्ट्रॉनिक्स के लिए एक हब के रूप में विकसित करने की योजना की घोषणा की है। पंजाब के स्थानीय सरकार के मंत्री उद्योग और वाणिज्य, मनोरंजन कालिया ने कहा कि पंजाब इन्फोटेक राज्य में जमीनी स्तर पर आईटी को लागू करने के लिए भी प्रतिबद्ध है। कालिया ने कहा कि पंजाब इन्फोटेक ने पंजाब में बीपीओ प्रशिक्षण केंद्र की स्थापना भी की थी। सेंटर ऑफ़ एडवांस लर्निंग इन कंप्यूटर (Cal-C) की 181 से अधिक फ्रैंचाइज़ी पहले से ही पूरे पंजाब में सॉफ्टवेयर और हार्डवेयर के क्षेत्र में शिक्षा प्रदान कर रही हैं, ताकि इस क्षेत्र में प्रशिक्षित मानव शक्ति की बढ़ती आवश्यकता को पूरा किया जा सके। कालिया के अनुसार, पंजाब क्षेत्र से सॉफ्टवेयर निर्यात में जबरदस्त वृद्धि हुई, जो 2006-07 में 500.38 करोड़ से बढ़कर 2007-08 में 666.44 करोड़ हो गई। मोहाली में सॉफ्टवेयर टेक्नोलॉजी पार्क ऑफ़ इंडिया स्कीम (STPI) के तहत कुल 257 सॉफ्टवेयर निर्यात इकाइयाँ पंजीकृत की गई हैं। उन्होंने कहा कि भारत सरकार ने एक और एसटीपीआई केंद्र को मंजूरी दी थी, जिसे पटियाला में स्थापित करने का प्रस्ताव था। कालिया ने कहा कि पंजाब ने महसूस किया था कि बीपीओ और आईटीईएस उद्योग राज्य के लिए सबसे उपयुक्त क्षेत्र हैं। पंजाब के बीपीओ उद्योग ने इस क्षेत्र में कार्यरत 10,000 से अधिक पेशेवरों के साथ महत्वपूर्ण योगदान दिया है। इस क्षेत्र के काफी सारे पेशेवर गुड़गांव, बैंगलोर और अन्य शहरों में स्थित बीपीओ फर्मों में भी काम कर रहे हैं।


title: अजीतगढ़

text: सूचना प्रौद्योगिकी (आईटी), एक ज्ञान-आधारित उद्योग है, जिसमें त्वरित आर्थिक विकास, अर्थव्यवस्था के सभी क्षेत्रों के लिए उत्पादकता में सुधार और कुशल शासन के साधन के इंजन बनने की जबरदस्त क्षमता है। यह सूचना तक पहुंच बढ़ाता है, उपभोक्ताओं की सुरक्षा करता है, सरकारी सेवाओं तक पहुंच प्रदान करता है, कौशल निर्माण और प्रशिक्षण को अधिक प्रभावी बनाता है, वितरण स्वास्थ्य सेवाओं में सुधार करता है और पारदर्शिता को बढ़ावा देता है। यह ग्रामीण और शहरी दोनों स्तरों पर सरकार और लोगों के बीच रोजगार की जबरदस्त क्षमता और जुड़ाव प्रदान करता है। ज्ञान आधारित उद्योगों में निवेश अगले दो दशकों में विश्व अर्थव्यवस्था में देश की प्रमुख स्थिति का स्तर निर्धारित करेगा।


title: सुनन्दा पुष्कर

text: सुनन्दा पुष्कर (१ जनवरी १९६२ – १७ जनवरी २०१४) बहुचर्चित इण्डो-कनाडाई उद्यमिता, व्यापारी और भारत के केन्द्रिय मन्त्री शशि थरूर की पत्नी थीं। वो दुबई आधारित टेकम इंवेस्टमेंट्स नामक निवेश कम्पनी की विक्रय प्रबन्धक एवं भारत आधारित रांदेवू स्पोर्ट्स वर्ल्ड की सहस्वामीनी थीं।


title: सुनन्दा पुष्कर

text: अक्टूबर २००९ में वो एक दावत में शशि थरूर से मिलीं। थरूर २००७ में अपनी कनाडाई पत्नी क्रिस्टा गिल्स के साथ भारत आ गये थे। उनके लोकसभा के लिए चुने जाने के बाद, सुनन्दा का २०१० में शशि थरूर के साथ विवाह हुआ। दम्पति का केरल में मलयाली विवाह पद्धति से उत्सव मनाया गया। यह दोनों का तीसरा विवाह है।


title: सुनन्दा पुष्कर

text: २०१० में तत्कालीन कोच्चि आईपीएल टीम को सुनन्दा पुष्कर मिडिया के सामने आई। वो तत्कालीन विदेश राज्य मंत्री शशि थरूर के साथ दिखी थीं। थरूर पर सुनन्दा के नाम पर कोच्चि टीम से ₹ ७० करोड़ भ्रष्ट तरीके से अपने नाम करने के आरोप लगे थे। इस विवाद के अनुसार थरूर ने सुनन्दा को मोहरा बनाया था।


title: सुनन्दा पुष्कर

text: १५ जनवरी २०१४ को पुष्कर ने अपने पति के ट्विटर खाते में, कथित तौर पर पाकिस्तानी पत्रकार मेहर तरार द्वारा उनके पति थरूर को भेजे गये संदेशों को प्रकाशित किया था, जिनसे लगता था कि उन दोनों के बीच सम्बंध हैं। उसके बाद ट्विटर पर तरार और पुष्कर के मध्य विवाद बढ़ता गया। थरूर ने विवाद को ख़त्म करने का प्रयास किया लेकिन विवाद बढ़ता गया और विवाद का अन्त तब हुआ जब थरूर और सुनन्दा ने एक संयुक्त बयान जारी करते हुए कहा था, "हमारा वैवाहिक जीवन सुख से बीत रहा है और हम चाहते हैं कि यह ऐसा ही रहे।"


title: सुनन्दा पुष्कर

text: एक ट्विटर विवाद के एक दिन बाद, १७ जनवरी २०१४ को, नई दिल्ली के चाणक्यपुरी क्षेत्र के लीला महल हॉटेल में कमरा संख्या ३४५ में सुनन्दा मृत पायीं गई। जब वो देर शाम तक जगी तो उनके पति शशि थरूर ने उन्हें सबसे पहले मृत पाया। उन्होंने पुलिस को सुचित किया जिसके बाद उनका शव परीक्षा के लिए भेज दिया गया।


title: कमल सदाना

text: कमल हा निर्माता आणि दिग्दर्शक ब्रिज सदनाचा मुलगा आहे.  त्याने लिसा जॉन या मेक-अप आर्टिस्टशी लग्न केले आहे.  त्याला अंगथ नावाचा एक मुलगा आहे आणि त्याने आपल्या प्रॉडक्शन कंपनीचे नाव आपल्या नावावर ठेवले आहे.


title: कमल सदाना

text: कमलने 21 ऑक्टोबर 1990 रोजी आपला 20 वा वाढदिवस, वडील, सय्यदा खान आणि बहीण नम्रता गमावले.  त्यांच्या वडिलांनी त्यांच्या आई व बहिणीच्या नि: संशयित अवस्थेत गोळ्या घालून आत्महत्या केली.


title: सांप्रदायिकता (दक्षिण एशिया)

text: साम्प्रदायिकता व्यापक समाज के बजाय अपने स्वयं के जातीय समूह के प्रति निष्ठा है। सांप्रदायिकता निम्न प्रकार की हो सकती है:


title: सांप्रदायिकता (दक्षिण एशिया)

text: साम्प्रदायिक राजनीति राजनीति में धर्म की अभिव्यक्ति का एक समुदाय के विशिष्टता के दावे और पक्षपोषण का रूप लेना तथा इसके अनुयायी दूसरे धर्मावलंबियों के विरोध में मोर्चा खोलना है। ऐसा तब होता है जब एक धर्म के विचारों को दूसरे धर्म से श्रेष्ठ माना जाता है, कोई एक धार्मिक समूह अपने मांगों को दूसरे धार्मिक समूह के विरोध में लाने लगता है। इस प्रक्रिया में राज्य अपने शक्तियों का उपयोग किसी एक धर्म के पक्ष में करने लगता है।


title: सांप्रदायिकता (दक्षिण एशिया)

text: यह विचारधारा इस सोच पर आधारित है कि धर्म ही सामाजिक समुदाय का निर्माण करता है। इस सोच के अनुसार विशेष धर्म में आस्था रखने वाले लोग एक समुदाय के हैं जिनके मौलिक हित समान होते हैं तथा समुदाय के लोगों में परस्पर असहमति, सामुदायिक जीवन में अप्रासंगिक और तुच्छ होते हैं। यदि विभिन्न धर्मों के अनुयायियों में कुछ समानताएँ भी हैं, तो ये सतही और सारहीन हैं। उनके स्वार्थ पृथक होने और संघर्ष से जुड़े होने के लिए सुनिश्चित हैं।


title: सांप्रदायिकता (दक्षिण एशिया)

text: अपने चरम रूप में, सांप्रदायिकता इस विश्वास की ओर ले जाती है कि विभिन्न धर्मों के लोग एक राष्ट्र के भीतर समान नागरिक के रूप में नहीं रह सकते। इस मानसिकता के अनुसार या तो एक समुदाय के लोगों को दूसरे के वर्चस्व में रहना होगा या एक भिन्न राष्ट्र बनाना होगा।


title: सांप्रदायिकता (दक्षिण एशिया)

text: यह विचारधारा मौलिक रूप से ही त्रुटिपूर्ण है। एक धर्म के लोगों की प्रत्येक संदर्भ में समान स्वार्थें और आकांक्षाएँ नहीं होती हैं। हर किसी की कई अन्य भूमिकाएँ, स्थितियाँ और पहचान होती हैं। हर समुदाय के अंदर की सभी मांगों को सुना जाने का अधिकार है। इसलिए एक धर्म के सभी अनुयायियों को धर्म के अतिरिक्त अन्य संदर्भ में एक साथ लाने का कोई भी प्रयास उस समुदाय के भीतर कई रायों को दबाने के लिए निश्चित है।


title: सांप्रदायिकता (दक्षिण एशिया)

text: सांप्रदायिकता की सबसे साधारण अभिव्यक्ति दैनंदिन जीवन में दिखती है। इनमें धार्मिक पूर्वाग्रह, धार्मिक समुदायों के बारे में बनाई गई अतिसरलीकृत धारणाएँ, एक धर्म का दूसरे धर्म से श्रेष्ठ मानने की मान्यताएं अन्तर्गत हैं।


title: सांप्रदायिकता (दक्षिण एशिया)

text: सांप्रदायिक सोच प्रायः अपने धार्मिक समुदाय का राजनीतिक प्रभुत्व स्थापित करने की खोज में रहती है। बहुसंख्यक समुदाय में यह चेष्टा बहुसंख्यकवाद में परिणत हो जाता। अल्पसंख्यक समुदाय में यह चेष्टा अलग राजनीतिक इकाई बनाने की इच्छा का रूप ले लेता है।


title: सांप्रदायिकता (दक्षिण एशिया)

text: सांप्रदायिक आधार पर राजनीतिक एकमार्गीकरण सांप्रदायिकता का अन्य रूप है। इसमें धर्म के पवित्र प्रतीकों तथा धर्म गुरुओं से भावनात्मक आकर्षण और किसी विशेष मुद्दे के बारे में जानबूझकर जनता के मन में भय जगाना सामान्य है। निर्वाचनी राजनीति में एक धर्म के मतदाताओं के भावनाओं या हितों के बारे में बात उठाने जैसे तरीके अपनाए जाते हैं।


title: सांप्रदायिकता (दक्षिण एशिया)

text: कई बार सांप्रदायिकता सबसे द्वेषपूर्ण रूप लेकर संप्रदाय के आधार पर हिंसा, दंगा, और नरसंहार कराती है। जैसे, भारत के विभाजन में अत्यन्त भयावह सांप्रदायिक दंगे हुए थे।


title: रायसिना की पहाड़ी

text: यह पहाड़ी क्षेत्र हलका सा उभरा हुआ, समुद्र तल से लगभग ऊंचा और इंडिया गेट राजपथ के निकटवर्ती क्षेत्रों से लगभग ऊंचा उठा हुआ है।


title: धर्म महामात्र

text: प्राचीन भारत के शासन-व्यवस्था में धर्म महामात्र या धम्म महामात्र नामक कर्मचारी होते थे जिनका कार्य 'धर्मानुशासन्' स्थापित करना होता था।


title: धर्म महामात्र

text: कौटिल्य के अर्थशास्त्र में "धर्म महामात्र" जैसे कर्मचारियों का उल्लेख न होना इस बात का सूचक है कि ये कर्मचारी चंद्रगुप्त मौर्य के बाद ही धर्म की अभिवृद्धि के लिए नियुक्त किए गए होंगे। अशोक के पंचम शिला लेख ने इसकी पुष्टि भी हो जाती है जिसमें कहा गया है कि उसने धर्मानुशासन के निमित्त अपने शासन के 14वें वर्ष (लगभग 260 ई. पू.) में "धम्म महामात्र" (संस्कृत : धर्म महामात्र) नामक राजकर्मचारी नियुक्त किए। ये कर्मचारी पहले कभी राज्य में नियुक्त नहीं किए गए थे।


title: धर्म महामात्र

text: शासकीय व्यवहार में धर्म महामात्रों का कार्य अत्यंत सराहनीय था; क्योंकि वह केवल समाज के अवांछनीय तत्वों का निरोध ही नहीं करते थे, बल्कि अपने मृदु व्यवहार और ज्ञान से धर्म की मर्यादा स्थापित करने में शासन की शक्ति सुदृढ़ करते थे। इससे यह स्पष्ट है कि धर्म महामात्र की कोई अन्य व्याख्या- जैसा डॉ॰ विंसेट स्मिथ आदि विद्वानों ने की है- स्मिथ ने धर्म महामात्र से "धर्मनिरीक्षक" (सेंसर) का अभिप्राय लिया है- उचित नहीं है।


title: मयूराक्षी नदी

text: मयूराक्षी नदी (बंगाली: ময়ূরাক্ষী নদী), जो मोर नदी भी कहलाती है, भारत के पश्चिम बंगाल और झारखण्ड राज्यों में बहने वाली एक नदी है। यह हुगली नदी की उपनदी है।


title: दत्तात्रेय होसबले

text: दत्तात्रेय होसबळे (जन्म : 01 दिसम्बर, 1954) राष्ट्रीय स्वयंसेवक संघ के सरकार्यवाह (महासचिव/जेनरल सेक्रेटरी) और प्रसिद्ध विचारक हैं।


title: दत्तात्रेय होसबले

text: दिनांक 01 दिसम्बर, 1955 को कर्नाटक के शिमोगा जिले के सोराबा तालुक के एक यादव परिवार मे इनका जन्म हुआ। इन्होंने अंग्रेज़ी विषय से स्नातकोत्तर तक की शिक्षा ग्रहण की है।


title: दत्तात्रेय होसबले

text: दत्तात्रेय होसबळे 1968 में 13 वर्ष की अवस्था में संघ के स्वयंसेवक बने और 1972 में अखिल भारतीय विद्यार्थी परिषद् से जुड़े। अगले 15 वर्षों तक ये परिषद् के संगठन महामंत्री रहे। ये सन् 1975-77 के जेपी आन्दोलन में भी सक्रिय थे और लगभग पौने दो वर्ष आपने ‘मीसा’ के अंतर्गत जेलयात्रा भी की। जेल में इन्होंने दो हस्तलिखित पत्रिकाओं का सम्पादन भी किया। सन् 1978 में नागपुर नगर सम्पर्क प्रमुख के रूप में विद्यार्थी परिषद् में पूर्णकालिक कार्यकर्ता हुए। विद्यार्थी परिषद् में आपने अनेक दायित्वों का निर्वहण करते हुए परिषद् के राष्ट्रीय संगठन-मंत्री के पद को सुशोभित किया। गुवाहाटी में युवा विकास केन्द्र के संचालन में इनकी महत्त्वपूर्ण भूमिका रही। अंडमान निकोबार द्वीप समूह और पूर्वोत्तर भारत में विद्यार्थी परिषद् के कार्य-विस्तार का सम्पूर्ण श्रेय भी इनको है।


title: दत्तात्रेय होसबले

text: दत्तात्रेय होसबळे ने नेपाल, रूस, इंग्लैण्ड, फ्रांस और अमेरिका की यात्राएँ की हैं। सम्पूर्ण भारतवर्ष की असंख्य बार प्रदक्षिणा की है। अभी कुछ दिनों पूर्व नेपाल में आए भीषण भूकम्प के बाद संघ द्वारा भेजी गयी राहत-सामग्री और राहतदल के प्रमुख के नाते आप नेपाल गए थे और वहाँ कई दिनों तक सेवा-कार्य किया था। वर्ष 2004 में ये संघ के अखिल भारतीय सह-बौद्धिक प्रमुख बनाए गये। तत्पश्चात् 2008 से सह-सरकार्यवाह के पद पर कार्यरत हैं।


title: दत्तात्रेय होसबले

text: दत्तात्रेय होसबळे मातृभाषा कन्नड के अतिरिक्त अंग्रेज़ी, हिन्दी, संस्कृत, तमिळ, मराठी, आदि अनेक भारतीय एवं विदेशी भाषाओं के मर्मज्ञ विद्वान हैं। आप लोकप्रिय कन्नड़-मासिक ‘असीमा’ के संस्थापक-संपादक हैं।


title: अंधाधुन

text: अंधाधुन श्रीराम राघवन द्वारा निर्देशित 2018 की एक भारतीय प्रेम-प्रसंगयुक्त कॉमेडी फ़िल्म है। इसमें आयुष्मान खुराना, तबु और राधिका आप्टे ने मुख्य भूमिकाएं निभाई हैं। यह एक पियानो वादक की कहानी है जो अनजाने में एक पूर्व फ़िल्म अभिनेता की हत्या में उलझ जाता है। अंधाधुन 2010 की एक फ्रेंच लघु फिल्म से प्रेरित है। इस फिल्म को 5 अक्टूबर 2018 को रिलीज़ किया गया था और इसे आलोचनात्मक प्रशंसा प्राप्त हुई।


title: अंधाधुन

text: फिल्म की प्रधान फोटोग्राफी पुणे में 18 जून 2017 को शुरू हुई। अपनी भूमिका के लिए आयुष्मान खुराना ने लॉस एंजिल्स में स्थित एक पियानोवादक, अक्षय वर्मा से दो महीने तक पियानो सीखा था।


title: अंधाधुन

text: आकाश (आयुष्मान खुराना), एक पियानोवादक जो दिन के दौरान अंधे होने का दिखावा करता है, एक म्यूजिकल पीस खत्म करने का प्रयास कर रहा है। वह अपनी बिल्ली के साथ रहता है और अक्सर एक युवा पड़ोसी का सामना करता है जो यह देखने की कोशिश करता है कि क्या वह वास्तव में अंधा है। आकाश को सोफी (राधिका आप्टे) द्वारा सड़क पार करते समय खटखटाया जाता है, जो अपनी प्रतिभा से जागृत होता है और उसे अपने पिता के खाने में सगाई मिलती है, जहां उसे पूर्व अभिनेता प्रमोद सिन्हा (अनिल धवन) नजर आते हैं। प्रमोद की शादी सिमी (तब्बू) से होती है, और आकाश को उनकी शादी की सालगिरह के लिए अपने अपार्टमेंट में आमंत्रित करता है। सोफी और आकाश एक रिश्ता शुरू करते हैं। आकाश जब सिन्हा के फ्लैट में आता है, तो सिमी दरवाजा खोलती है और उसे अंदर जाने से रोकती है; वह करती है जब वह अपने पड़ोसी श्रीमती डी'एसए को देखती है। सिमी ने आश्वस्त किया कि आकाश अंधा है, उसे पियानो बजाने देता है। आकाश पास में एक शरीर को देखता है, लेकिन अज्ञानता का सामना करता है और खेलना जारी रखता है; वह इंस्पेक्टर मनोहर (मानव विज) को भी बाथरूम में छुपते हुए देखता है। जब वह पियानो पर लौटता है, तो वह सिन्हा के रूप में शरीर की पहचान करता है। सिमी और मनोहर चुपचाप शरीर को साफ करते हैं और इसे सूटकेस में भर देते हैं जबकि आकाश खेलता है।


title: अंधाधुन

text: आकाश तब हत्या की रिपोर्ट करने की कोशिश करता है, लेकिन उसे पता चलता है कि मनोहर पुलिस स्टेशन में इंस्पेक्टर है। सिमी आकाश की मौजूदगी में श्रीमती डी'एसए को मार देती है (जो हत्याओं की अनदेखी को जारी रखने के लिए मजबूर होती है), जब से उसने मनोहर को फ्लैट में प्रवेश करते देखा था। आकाश ने अपने अंधापन को कम करने के लिए स्वीकार किया जब सिमी ने उसके सामने अपनी कॉफी में जहर डाला। हालांकि वह कहता है कि वह लंदन के लिए रवाना हो जाएगा (और सिमी का रहस्य उसके साथ सुरक्षित है), वह उसे वैसे भी नशा देता है। सोफी देखती है कि युवा पड़ोसी ने आकाश की एक वीडियो देखी जैसे एक व्यक्ति की देखरेख की। जब वह उस पर जाँच करती है, तो सिमी उसे देखने के लिए चीजों की व्यवस्था करती है और आकाश एक साथ सो रहे हैं। उग्र और दिल तोड़ने वाली, सोफी आकाश को छोड़ देती है। वह उठता है, और महसूस करता है कि वह नहीं देख सकता है। मनोहर ने फैसला किया कि आकाश को अंधा करना पर्याप्त नहीं होगा (क्योंकि वह अभी भी विवरण प्रकट कर सकता है), इसलिए वह काम खत्म करने के लिए आकाश के घर लौटता है। आकाश अपने रास्ते के लिए संघर्ष करता है, बेहोश हो जाता है और उसे एक क्लिनिक में लाया जाता है जो अवैध अंग कटाई के लिए एक मोर्चा है।


title: अंधाधुन

text: डॉ। स्वामी (ज़ाकिर हुसैन) और उनके दो सहायक, मुरली और साखू, आकाश को बख्शने और उसकी अंधता को दूर करने के लिए आवश्यक धन प्राप्त करने में उसकी मदद करने का निर्णय लेते हैं। वे सिमी का अपहरण करते हैं, एक आत्मघाती दृश्य मंच करते हैं, और मनोहर को पैसे लाने के लिए ब्लैकमेल करते हैं; हालाँकि, मुरली और साखू आकाश को डबल-क्रॉस करते हैं और खुद को पैसा पाने के लिए सिमी के साथ बाँध लेते हैं। मनोहर मुरली को गोली मारता है, लेकिन एक लिफ्ट में फंस जाता है और गलती से खुद को गोली मार लेता है। पैसा नकली होने का पता चलता है। हताश, आकाश ने सिमी की आंखों पर पट्टी बांध दी, क्योंकि वह उसे खुद को मुक्त करने में मदद करती है। वह भागने की कोशिश करता है, जबकि सिमी खुद को मुक्त करती है और उस पर हमला करती है। डॉ। स्वामी प्रवेश करते हैं; उसने और आकाश ने सिमी को चाकू मारा, उसे एक कार और ड्राइव के ट्रंक में बाँध दिया। स्वामी ने सिमी के अंगों को 1 मिलियन अमेरिकी डॉलर (क्योंकि उनके पास एक दुर्लभ रक्त प्रकार है) और आकाश के कॉर्निया प्रत्यारोपण (जो आकाश में गिरावट आती है) के लिए भुगतान करने की योजना का खुलासा किया।


title: अंधाधुन

text: यूरोप में दो साल बाद, सोफी एक आकाश में आकाश (जो अभी भी अंधा दिखाई देता है) से मिलता है। वह उसे बताता है कि सिमी ट्रंक में जाग गई और शोर मचाने लगी; जब स्वामी ने कार रोकी, तो उन्होंने उसे रोक दिया और पहिया जब्त कर लिया। आकाश, यह सोचकर कि स्वामी अभी भी गाड़ी चला रहा था, सिमी को जाने देने के लिए उसे मनाने की कोशिश करता रहा। उसने आकाश को गिरा दिया और उसे चलाने की कोशिश की; जब एक किसान द्वारा एक रिकोशीटिंग बुलेट हवा के झोंके में चली गई, तो वह कार से नियंत्रण खो दिया और दुर्घटना में मारा गया। सोफी आकाश को बताती है कि उसे डॉक्टर के प्रस्ताव को स्वीकार करना चाहिए था और अपनी दृष्टि को बहाल करने के लिए सिमी के कॉर्निया का इस्तेमाल किया था। आकाश जवाब नहीं देता; वह बाहर निकलता है और अपने बेंत के साथ अपने रास्ते से बाहर निकलता है, जिसका अर्थ है कि वह अंधा नहीं हो सकता है, पूरी कहानी को कई व्याख्याओं के लिए खुला छोड़ देता है।


title: अंधाधुन

text: अन्धाधुन का निर्माण 32 करोड़ (US $ 4.5 मिलियन) के बजट पर किया गया था, और इसके पहले दिन 2.50 करोड़ (US $ 350,000) की कमाई हुई थी। फिल्म का बॉक्स ऑफिस सकारात्मक पक्ष के साथ बढ़ा, और इसने 5.50 करोड़ (US $ 710,000) की कमाई की। इसने अपने पहले सप्ताहांत में 15 करोड़ (US $ 2.1 मिलियन) कमाए, और दस दिनों में ₹ 41.05 करोड़ (US $ 5.7 मिलियन) की कमाई की। उपग्रह, संगीत और डिजिटल अधिकारों के माध्यम से फिल्म इसकी नाटकीय रिलीज से पहले लाभदायक हो गई। अपने छह सप्ताह के नाटकीय रन के अंत में, अंधधुन ने बॉक्स ऑफिस (मुख्य रूप से मुंबई से) में 101 करोड़ (यूएस $ 14 मिलियन) कमाए। फिल्म ने अंतरराष्ट्रीय स्तर पर भी अच्छा प्रदर्शन किया।


title: जहानाबाद लोक सभा निर्वाचन क्षेत्र

text: जहानाबाद लोकसभा (36- लोकसभा निर्वाचन क्षेत्र ) भारत के बिहार राज्य का एक लोक सभा निर्वाचन क्षेत्र है। जहानाबाद लोकसभा एक भूमिहार - यादव बहुल क्षेत्र है जिसका असर पुरे लोकसभा पर इस प्रकार पड़ता है कि इस क्षेत्र में सबसे ज्यादा वोटर भूमिहार एवं यादव जाति से आते हैं। जहानाबाद बिहार के दक्षिण और पश्चिम क्षेत्र में पड़ता है. जहानाबाद संसदीय क्षेत्र जहानाबाद और अरवल जिलों के कुछ हिस्सों को मिलाकर बनाया गया है. इस संसदीय क्षेत्र में मतदाताओं की संख्या 15,75,018 है. जिसमें से 819,469 पुरुष मतदाता और 755,502 महिला मतदाता हैं.


title: जहानाबाद लोक सभा निर्वाचन क्षेत्र

text: जहानाबाद नक्सल प्रभावित जिला है और सुरक्षा की दृष्टि से संवेदनशील माना जाता है. यह इलाका कई नक्सली हमलों का गवाह रहा है और नक्सलियों के रेड कॉरिडोर का हिस्सा माना जाता है.


title: जहानाबाद लोक सभा निर्वाचन क्षेत्र

text: जहानाबाद लोकसभा सीट आजादी के बाद से ही पहले कांग्रेस, फिर भारतीय कम्युनिस्ट पार्टी का गढ़ रही है. इस सीट से 6 बार भारतीय कम्युनिस्ट पार्टी को जीत हासिल हुई. भारतीय कम्युनिस्ट पार्टी नेता रामाश्रय प्रसाद यादव जहानाबाद लोकसभा सीट से 4 बार चुनकर लोकसभा गए. लेकिन 1998 के चुनाव में इस सीट ने सियासी करवट ली और राष्ट्रीय जनता दल ने समता पार्टी के डॉ.अरुण कुमार को हराकर इस सीट से जीत हासिल की . तब से इस सीट से कभी राष्ट्रीय जनता दल तो कभी जनता दल (यू.) को जीत हासिल होती रही. 1999 के चुनाव में अरुण कुमार जनता दल (यू.) के टिकट पर राष्ट्रीय जनता दल उम्मीदवार को हराने में कामयाब रहे. 2004 के चुनाव में राष्ट्रीय जनता दल के गणेश प्रसाद यादव ने अरुण कुमार को हराया . लेकिन 2009 के चुनाव में जनता दल (यू.) ने यहां से जगदीश शर्मा को उतारा. जिन्होंने राष्ट्रीय जनता दल के सुरेंद्र प्रसाद यादव को मात दी. 2014 के मोदी लहर में डॉ. अरुण कुमार एनडीए की सहयोगी आरएलएसपी के टिकट पर यहां से दूसरी बार जीतने में कामयाब रहे। लोकसभा 2019 के चुनाव में जनता दल यूनाइटेड (जदयू) के चन्देश्वर प्रसाद चन्द्रवंशी ने राष्ट्रीय जनता दल (राजद) के सुरेन्द्र प्रसाद यादव को हराकर जीत दर्ज किया।.


title: जहानाबाद लोक सभा निर्वाचन क्षेत्र

text: वर्तमान में, जहानाबाद लोकसभा निर्वाचन क्षेत्र में निम्नलिखित छः विधानसभा क्षेत्र (विधान सभा) शामिल हैं:


title: ग्रे कोड

text: ग्रे कोड संख्याओं को बाइनरी में कोड करने की एक प्रणाली है। इसका नाम फ्रैंक ग्रे के नाम पर रखा गया है। इसे 'रिफ्लेक्टेड बाइनरी कोड' भी कहते हैं।


title: ग्रे कोड

text: इसकी विशेषता है कि दो क्रमिक संख्याओं के ग्रे-कोड में केवल एक बिट भिन्न होगी (शेष सभी बिट दोनों क्रमिक संख्याओं में समान होंगे।)


title: ग्रे कोड

text: ऐसी कोडिंग का लाभ इस उदहारण से समझा जायेगा माना की ऑब्जेक्ट ट्रक पर मूव कर रहा है तथा एक से दूसरे पर मूव कर रहा है


title: भावना जाट

text: भावना जाट (जन्म 1 मार्च 1996, काबरा, राजस्थान) एक भारतीय एथलीट है, जो 20 किलोमीटर पैदल चाल प्रतियोगिता में भाग लेती हैं। पैदल चाल का राष्ट्रीय रिकॉर्ड भी उनके नाम है। भावना जाट ने अपने राष्ट्रीय रिकॉर्ड के साथ जापान में होने वाले टोक्यो ओलंपिक का टिकट भी हासिल कर लिया है।


title: भावना जाट

text: भावना जाट का जन्म 1 मार्च 1996 को राजस्थान के काबरा गाँव में हुआ था. वह एक ग़रीब किसान परिवार से हैं। उनके पिता शंकर लाल जाट के पास खेती की दो एकड़ ज़मीन थी और माँ नोसर देवी एक गृहिणी थीं। तीनों भाई-बहनों में सबसे छोटी भावना जाट एथलेटिक्स में रूचि रखती थीं और राष्ट्रीय चैम्पियनशिप में भी भाग लेना चाहती थीं। उन्होंने आगे बढ़ने से पहले ज़िला स्तरीय प्रतियोगिताओं में भाग लेना था। उनके स्कूल शिक्षक एक बार उन्हें ज़िला-स्तरीय प्रतियोगिता में ले गए। हालाँकि, वह कहती हैं कि जब वो कार्यक्रम स्थल पर पहुँचें, तो पता चला कि एथलेटिक्स के सभी इवेंट्स के लिए प्रतिभागियों का चयन पहले ही हो चुका था, केवल पैदल चाल इवेंट के प्रतियोगियों का चयन बाकी था। जाट ने इस अवसर को हाथों हाथ लिया और इस तरह पैदल चाल उनका करियर बन गया।


title: भावना जाट

text: भावना ने 2009 से शारीरिक शिक्षा के शिक्षक हीरालाल कुमावत से गंभीरता से प्रशिक्षण लेना शुरू किया। हालांकि, प्रशिक्षण और अभ्यास के लिए बुनियादी सुविधाओं की कमी के साथ और भी कई चुनौतियाँ थीं। उनके गाँव के स्कूल में भी कोई अच्छा मैदान नहीं था, जिसकी वजह से उन्हें अपने गाँव के आसपास अभ्यास करने को विवश होना पड़ा- और यह आसान नहीं था। उनके परिवार की आर्थिक तंगी एक और बड़ी बाधा थी। यहाँ तक कि उन्हें आर्थिक परेशानियों के कारण उन्हें बीच में ही अपने कॉलेज की पढ़ाई छोड़नी पड़ी थी। लेकिन वे कहती हैं कि परिवार ने उनके खेल के प्रशिक्षण का हर संभव समर्थन किया। उनके बड़े भाई को भी कॉलेज की पढ़ाई छोड़नी पड़ी थी लेकिन लेकिन भावना जाट की प्रशिक्षण आवश्यकताओं को पूरा करने के लिए वह नौकरी करने लगे।


title: भावना जाट

text: भावना को 2017 में भारतीय रेलवे में नौकरी मिल गई। इस नौकरी ने उन्हें वो आर्थिक स्थिरता प्रदान की जिसकी उन्हें सख्त ज़रूरत थी। आठ घंटे के काम की शिफ्ट से उनके अभ्यास और प्रशिक्षलेकिनण के लिए कम समय बचता था।


title: भावना जाट

text: भावना जाट ने 2016 में 10 किलोमीटर के इवेंट में जयपुर में आयोजित जूनियर नेशनल चैम्पियनशिप में रजत पदक जीता।


title: भावना जाट

text: उन्हें ट्रैक पर पहली बड़ी सफलता 2019 में मिली जब वे अखिल भारतीय रेलवे प्रतियोगिता में 1:36:17 के समय के साथ स्वर्ण पदक जीतीं। इस प्रदर्शन से उनका आत्मविश्वास बहुत बढ़ा। एक साल बाद, उन्होंने राँची में आयोजित राष्ट्रीय चैम्पियनशिप 2020 में 1:29:54 के समय के साथ 20 किलोमीटर की पैदल चाल में स्वर्ण पदक के साथ अपने प्रदर्शन को और बेहतर किया। इस प्रकार उन्होंने एक नया राष्ट्रीय कीर्तिमान स्थापित किया, और इससे उन्हें टोक्यो ओलंपिक में भाग लेने का टिकट भी मिल गया क्योंकि ओलंपिक के लिए कट-ऑफ़ मार्क 1 घंटा 31 मिनट था। इस कार्यक्रम में उनके प्रदर्शन की सराहना राजस्थान के मुख्यमंत्री अशोक गहलोत ने भी की।


title: ओब नदी

text: ओब नदी या ओबी नदी () उत्तरी एशिया के पश्चिमी साइबेरिया क्षेत्र की एक नदी है और दुनिया की सातवी सबसे लम्बी नदी है। येनिसेय नदी और लेना नदी के साथ यह आर्कटिक सागर में बहने वाली तीसरी महान साइबेरियाई नदी मानी जाती है। ओब की खाड़ी दुनिया की सबसे लम्बी एस्चुएरी मानी जाती है (वह क्षेत्र जहाँ नदी डेल्टा बनाने की बजाए समुद्री ज्वारभाटा के कारण सीधे समुद्र में विलय हो)।


title: ओब नदी

text: ओब की शुरुआत रूस के अल्ताई क्राय प्रदेश के बियस्क शहर से २६ किमी दक्षिण-पश्चिम में बिया नदी और कतुन नदी के संगम से होती है। यह दोनों ही नदियाँ अल्ताई पर्वतों में शुरू होती हैं - बिया नदी तेलेत्स्कोये झील से और ७०० किमी लम्बी कतुन नदी ब्येलुख़ा पर्वत के ऊपर स्थित एक हिमानी (ग्लेशियर)) से। ख़ान्ती-मान्स्यिन्स्क शहर के पास इसका विलय इरतिश नदी के साथ होता है, जो स्वयं एक महान नदी है और ओब की सबसे बड़ी उपनदी है। अगर इरतिश नदी की शुरुआत से ओब नदी के आर्कटिक सागर में विलय तक की दूरी को देखा जाए तो ओब-इरतिश की पूरी धारा ५,४१० किलोमीटर (३,३६० मील) लम्बी है। ओब नदी में इरतिश के अलावा और भी नदियाँ विलय होती हैं, जैसे की तोम नदी, चुलयिम नदी, केत नदी, त्यिम नदी, वाख़ नदी, वासयुगन नदी और सोस्वा नदी। यहाँ से यह टेढ़ी-मेढ़ी होती हुई उत्तर की ओर चलती है और कारा सागर की ओब खाड़ी में जा मिलती है।


title: ओब नदी

text: चीन की यांग्त्से नदी और पीली नदी (ह्वांग हो) के बाद ओब-इरतिश नदी एशिया की तीसरी सबसे लम्बी नदी है। इसका जलसम्भर इलाक़ा भी विशाल है और उसका क्षेत्रफल २९,९०,००० वर्ग किमी है।


title: नीरू बाजवा

text: नीरू बाजवा (जन्म-२६ अगस्त,१९८०) कनाडा की जन्मी एक पंजाबी अभिनेत्री है। उन्होंने १९९८ में देव आनंद की बॉलीवुड फिल्म 'मैं सोलह बारस की' के साथ अपना करियर शुरू किया और फिर भारतीय डेली सोप और पंजाबी फिल्मों में काम करना शुरू कर दिया।


title: नीरू बाजवा

text: २००३ में भारतीय सोप ओपेरा से अपने करियर की शुरुआत करने वाली नीरू ने 'हरी मिर्ची लाल मिर्ची' में अभिनय किया जिसका प्रसारण डीडी १ पर होता था, ज़ी टीवी पर अस्तित्व और साथ ही स्टार प्लस पर जीत व स्टार वन पर गन्स एंड रोजेज में काम किया। वह एसीपी अजातशत्रू के मंगेतर के रूप में टेलीविज़न सीरीज़ सीआईडी (सीआईडी स्पेशल ब्यूरो) में भी दिखाई दी थी और नाटक बोन मैरो में भी दिखाई दी थी। जनवरी २०१३ में, बाजवा बेहद लोकप्रिय पंजाबी फिल्म 'साडी लव स्टोरी' में दिखाई दिए, जिसके निर्माता जिमी शेरगिल थे, धीरज रतन द्वारा निर्देशित और दिलजीत दोसांझ, व सुरवीन चावला के साथ नज़र आये। दिलजीत दोसांझ के साथ जट्ट एंड जूलिएट व जट्ट एंड जूलिएट २ में भी काम किया जिसने पहले रिकार्ड्स भी तोड़ दिए। मार्च 2018 में रिलीज हुई उनकी फिल्म 'लौंग लाची (Laung Laachi)' का टाइटल ट्रैक काफी प्रसिद्ध है। इसमें अभिनेता एमी विर्क का भी अहम रोल है।


title: नीरू बाजवा

text: अपनी वृत्तचित्र फिल्म बॉलीवुड बाउंड में, उन्होंने माना कि वह एक उच्च विद्यालय छोड़ने वाली, जो पढ़ाई में बहुत कम रुचि रखते थे और हमेशा बॉलीवुड के ग्लैमर से प्रेरित रहने वाली लड़की का चित्रण किया है, इसलिए वह अपने सपनों को पूरा करने के लिए मुंबई चले गए।


title: पैरा स्पेशल फोर्सेज़

text: पैरा स्पेशल फाॅर्स भारत के स्पेशल फोर्सेज़ में से एक हैं, इसकी स्थापना भारतीय सेना के यूनिट के बतौर सन् 1965 में हुई थी। पैरा कमांडोज़ बंधक बचाव (होस्टेज रेस्क्यू), आतंकवाद निरोध (काउंटर टेररिज्म), व्यक्तिगत बचाव (पर्सनल रिकवरी) में विशेष रूप से पारंगत किए जाते हैं। इनमें से लगभग सभी को इंडियन आर्मी के पैराशूट रेजिमेंट से भर्ती किया जाता है।


title: पैरा स्पेशल फोर्सेज़

text: इनके द्वारा किए गए प्रमुख ऑपरेशन्स में 1971 और 1999 का पाकिस्तान युद्ध है। साथ ही ये 1984 में ऑपरेशन ब्लू स्टार का भी हिस्सा रहे चुके हैं।


title: केदारनाथ पर्वत

text: केदारनाथ (Kedarnath) या केदारनाथ मुख्य (Kedarnath Main) और केदारनाथ डोम (Kedarnath Dome) या केदार डोम (Kedar Dome) भारत के उत्तराखण्ड राज्य के उत्तरकाशी ज़िले में गढ़वाल हिमालय के गंगोत्री समूह में स्थित दो पर्वत हैं। केदारनाथ मुख्य गंगोत्री समूह के दक्षिणी भाग का सर्वोच्च पर्वत है और केदारनाथ डोम तीसरा सबसे ऊँचा। यह गौमुख के पवित्र स्थल से लगभग 15 किमी दक्षिण में स्थित हैं।


title: आपेक्षिक विद्युतशीलता

text: किसी माध्यम की विद्युतशीलता और हवा या निर्वात की विद्युतशीलता के अनुपात को उस माध्यम की आपेक्षिक विद्युतशीलता (relative permittivity) कहते हैं। पहले इसे 'परावैद्युतांक' (dielectric constant) कहते थे किन्तु अब मानक संस्थाओं ने यह शब्द त्याग दिया है। अर्थात्, €r=€/€0


title: माइक्रोसॉफ्ट ऑफिस हिन्दी २००३

text: एम. एस.ऑफ़िस 2003 हिंदी, माइक्रोसॉफ़्ट की ऑफ़िस श्रृंखला में नवीनतम संस्करण था जिसे १६ फ़रवरी २००४ को नई दिल्ली में लांच किया गया। कंप्यूटर के क्षेत्र में अब तक हिंदी का प्रयोग फ़ॉन्ट स्तर पर ही किया जाता था और इसका उपयोग भी शब्दसंसाधन तक ही सीमित था, लेकिन ऑफ़िस हिंदी के आगमन से हिंदी सच्चे अर्थों में कंप्यूटर के क्षेत्र में विश्‍व की अन्य विकसित भाषाओं के समकक्ष आ गई। वस्तुत: माइक्रोसॉफ़्ट ने इसके साथ पहली बार हिंदी को ऑपरेटिंग सिस्टम में समाहित किया, जिसके फलस्वरूप कंप्यूटर संबंधी सभी अनुप्रयोगों में हिंदी का प्रयोग सहजता और सरलता से किया जा सकता है। कंप्यूटर में अंग्रेज़ी के व्यापक उपयोग के कारण आम लोगों में यह धारणा बन गई थी कि अंग्रेज़ी ही कंप्यूटर की मूल भाषा है। लेकिन इसके आ जाने से हिन्दी कंप्यूटिंग के क्षेत्र में कुछ विशेष सुविधाओं का प्रवेश हो गया। जैसे किसी भी सॉफ़्टवेयर पर फ़ाइल का नाम हिन्दी में रखा जा सकता था, अकारादि क्रम से शब्दों की अनुक्रमणिका बनाई जा सकती थी और इस कारण हिंदी में कोश निर्माण भी किया जा सकता था।


title: माइक्रोसॉफ्ट ऑफिस हिन्दी २००३

text: विंडोज़ ऑपरेटिंग सिस्टम का निर्माण और विकास माइक्रोसॉफ़्ट कॉर्पोरेशन ने किया है और इसके अंतर्गत एम. एस.ऑफ़िस के विभिन्न अनुप्रयोगों का विकास भी माइक्रोसॉफ़्ट के तत्वावधान में ही किया गया है, किंतु आरंभ में विश्‍व की कुछेक भाषाओं को ही इसमें स्थान दिया गया था। लेकिन यह एहसास होने पर कि विश्‍व में तीसरे स्थान पर बोली जाने वाली भाषा आज भी हिंदी है और इसकी और अधिक उपेक्षा से माइक्रोसॉफ़्ट के व्यापारिक हितों को भी नुक्सान पहुँच सकता है, माइक्रोसॉफ़्ट ने वर्ष 1998 में वर्ड 2000 के दक्षिण पूर्वेशिया संस्करण में हिंदी को सीमित स्थान देकर इसकी शुरुआत की। उस समय तक भारत की अनेक कंपनियों ने हिंदी और अनेक भारतीय भाषाओं में विभिन्न प्रकार के फ़ॉन्ट बनाने का काम शुरु कर दिया था। यही कारण है कि आरंभ में माइक्रोसॉफ़्ट की इस शुरुआत पर लोगों ने इतना ध्यान नहीं दिया, किंतु कुछ समय के बाद ऑफ़िस एक्स पी के लोकार्पण के बाद कंप्यूटर जगत् में एक हलचल सी मच गई। ऑफ़िस एक्स पी के माध्यम से पहली बार हिंदी को ऑपरेटिंग सिस्टम में समाहित किया गया था और उपयोगकर्ता सरलता और सहजता के साथ कंप्यूटर पर अपने सभी कार्य हिंदी में संपन्न कर सकते थे किंतु ये सभी कार्य विंडोज़ 2000 और उससे ऊपर के सिस्टम में ही संभव थे। इसका प्रमुख कारण यह था कि माइक्रोसॉफ़्ट ने यूनिकोड के विश्‍वव्यापी मानक को अपनाया था, जिसका न्यूनतम आधार विंडोज़ 2000 था। इस वर्ष ऑफिस हिन्दी का ऑफिस हिन्दी 2007 के नाम से नया संस्करण भी प्रस्तुत कर दिया गया है।


title: माइक्रोसॉफ्ट ऑफिस हिन्दी २००३

text: इसकी सबसे महत्वपूर्ण परिणति यह हुई है कि अब विंडोज़ हिंदी का संपूर्ण इंटरफ़ेस ही हिंदी में रूपांतरित हो गया है अर्थात् इसका मेनू, सबमेनू, सहायता आदि भी हिंदी में हो गए हैं। इससे अंग्रेज़ी न जानने वाले उपयोगकर्ताओं के लिए काफ़ी सुविधा हो गई है। अब फ़ाइलों के नाम हिंदी में रखे जा सकते हैं। हिंदी और अंग्रेज़ी में तथा हिंदी के विभिन्न कुंजीपटलों के बीच स्विच करने के लिए एक भाषा पट्टी दी गई है। इस पट्टी की सहायता से उपयोगकर्ता हिंदी के विभिन्न कुंजीपटलों में से अपनी पसंद के कुंजीपटल का चुनाव कर सकते हैं। इनमें प्रमुख कुंजीपटल हैं: रेमिंगटन, इन्स्क्रिप्ट और ध्वन्यात्मक लिप्यंतरण कुंजीपटल। रेमिंगटन कुंजीपटल उन उपयोगकर्ताओं के लिए सहज है जो टाइपराइटर पर काम करना के अभ्यस्त रहे हैं। इन्स्क्रिप्ट कुंजीपटल कंप्यूटर का तर्कसंगत कुंजीपटल है, जिसे देवनागरी के वर्णक्रम के अनुरूप बनाया गया है।


title: माइक्रोसॉफ्ट ऑफिस हिन्दी २००३

text: मूलत: कंप्यूटर पर हिंदी में काम करने वाले उपयोगकर्ताओं के लिए यह बहुत उपयुक्‍त है। ध्वन्यात्मक लिप्यंतरण कुंजीपटल रोमन लिपि के माध्यम से काम करने वाले उपयोगकर्ताओं के लिए आदर्श है। इसमें हिंदी की बारहखड़ी की पद्धति का पूरा उपयोग किया गया है। यदि आप कृष्ण टाइप करना चाहते हैं तो जैसे ही आप k टाइप करेंगे तो क का कि की कु कू के कै को कौ कृ कं क: की पूरी बारहखड़ी नीचे दिखाई पड़ने लगेगी और उसके नीचे k kaa ki kee ke kai ko kau kR k^ kH दिखाई पड़ने लगेगा। इसे देखकर उपयोगकर्ता कृष्ण के कृ को सहजता से टाइप कर सकेगा। इसके बाद जब वह s टाइप करेगा तो स की पूरी बारहखड़ी के अलावा s से बनने वाले श (sh) और ष (Sh) के रोमन अक्षर भी दिखाई पड़ने लगेंगे और अंत में n टाइप करते ही ण (N) भी दिखाई पड़ने लगेगा।


title: माइक्रोसॉफ्ट ऑफिस हिन्दी २००३

text: इसके अतिरिक्त ऑटो करेक्ट, ऑफ़िस हिंदी की अन्यतम विशेषता है। ऑटो करेक्ट और स्पेल चेकर में मुख्य अंतर यही है कि स्पेल चेकर केवल अशुद्धियों को रेखांकित करता है और ऑटो करेक्ट उन्हें ठीक भी कर देता है। हिंदी में थिसॉरस का प्रवेश भी पहली बार ऑफ़िस हिंदी में ही किया गया है। दाहिने क्‍लिक से आप किसी भी शब्द के पर्याय, विलोम और संबद्ध शब्दों को देख सकते हैं। हिंदी में अकारादि क्रम से अनुक्रमणिका तैयार करने का कार्य सॉर्टिंग के माध्यम से वर्ड, एक्सेस और एक्सेल के माध्यम से सहजता से किया जा सकता है। इसका उपयोग कोश निर्माण, पुस्तकालय और वरीयता सूची आदि के लिए किया जा सकता है। खोजें और बदलें के माध्यम से आप हिंदी या अंग्रेज़ी के किसी भी शब्द या वाक्य को खोजकर पूरे पाठ में एक साथ भी बदल सकते हैं। वर्ड आर्ट डीटीपी की खास विशेषता मानी जाती है। अब यह विशेषता ऑफ़िस हिंदी में भी सुलभ हो गई है। वाटर मार्क या जलचिह्न का उपयोग करेंसी नोट या गोपनीय दस्तावेजों में किया जाता है। यह सुविधा भी ऑफ़िस हिन्दी में उपलब्ध करा दी गई है। कुल मिला कर यह कि ऑफ़िस हिंदी के आगमन से आज कंप्यूटर के क्षेत्र में कोई वर्जित प्रदेश नहीं रह गया है।


title: प्रकाशस्तम्भ

text: दीपस्तंभ, दीपघर, या प्रकाशस्तंभ (Light house), समुद्रतट पर, द्वीपों पर, चट्टानों पर, या नदियों और झीलों के किनारे प्रमुख स्थानों पर जहाजों के मार्गदर्शन के लिए बनाए जाते हैं। इनसे रात के समय प्रकाश निकलता है। यह किसी भी प्रणाली से प्रकाश किरण प्रसारित करती है। पुराने समय में आग जला कर यह काम होते थे, क्योंकि वर्तमान समय में विद्युत एवं अन्य कई साधन हैं। इसका उद्देश्य सागर में जहाजों के चालकों या नाविकों को खतरनाक चट्टानों से आगाह करना होता है। ये पथरीली तटरेखा, खतरनाक चट्टानों व बंदरगाहों की सुरक्षित प्रवेश को सूचित करने के लिए होते हैं। पहले काफी प्रयोग होते रहे इन प्रकाश दीपों का प्रयोग इनके महंगे अनुरक्षण एवं जी पी आर एस तकनीक सहित अन्य उन्नत सुविधाओं के आने से बहुत ही कम हो गया है।


title: प्रकाशस्तम्भ

text: कहते हैं, सिकंदरिया (Alexandria) के निकट फारोस द्वीप में लगभग 280 वर्ष ईसवी पूर्व संगमर्मर का एक दीपस्तंभ बनाया गया था, जो 600 फुट ऊँचा था। यह विश्व के सात आश्चर्यों में गिना जाता था और इतना प्रसिद्ध था कि दीपस्तंभों के लिए पश्चिम में फारोस एक सामान्य नाम हो गया तथा दीपस्तंभ-निर्माण-विज्ञान, फारोलॉजी कहलाने लगा। पर 13वीं शती में भूकंप से वह नष्ट हो गया। इस प्रकार दीपस्तंभ का इतिहास यद्यपि दो हजार वर्ष से भी अधिक प्राचीन है, फिर भी प्राणरक्षा के साथ साधन के रूप में दीपस्तंभों की नियमित व्यवस्था 19वीं शती में ही प्रारंभ हुई।


title: प्रकाशस्तम्भ

text: भिन्न-भिन्न स्थानों की परिस्थितियों और आवश्यकताओं के अनुसार दीपस्तंभों की संरचना भाँति-भाँति की होती है। भूमि पर, या बड़े टापुओं पर, बननेवाले स्थल दीपस्तंभों का अभिकल्प (डिजाइन) प्राय: एक जैसा ही होता है। अंतर केवल यह रहता है कि परास के अनुसार, अर्थात् प्रत्येक दीपस्तंभ से जितनी दूर तक प्रकाश दिखाई देना अपेक्षित है उसके अनुसार ही, उसकी ऊँचाई और प्रकाश उपकरण रखे जाते हैं। किंतु समुद्री दीपस्तंभ, जो खुले समुद्र में पड़ी किसी सुनसान चट्टान पर बनते हैं जहाँ दिन-रात भीषण लहरें टक्कर मारा करती है, वास्तव में इंजीयिरी कौशल के विजयस्तंभ ही हैं। संयुक्त राज्य अमरीका की ऐलिगेटर रीफ का, ग्रेट ब्रिटेन के एडीस्टोन, बेल्रॉक और स्केरीवोर के फ्रांस का बृहत् दीपस्तंभ इस दृष्टि से अत्यंत महत्वपूर्ण हैं।


title: प्रकाशस्तम्भ

text: 1. चिनाई या कंक्रीट की संरचना चट्टानें पर खड़ी करने के लिए अच्छी समझी जाती है। समुद्र के अंदर पीपे डालकर, या अन्यत्र भी जहाँ पक्की नींव रखी जा सके, यह रचना उपयुक्त होती है। इस प्रकार की रचना में यह विशेष ध्यान रखता पड़ता है कि :


title: प्रकाशस्तम्भ

text: 2. खुली हुई, इस्पात या लोहे की ढाँचेदार रचना वहाँ के लिए उपयुक्त होती है, जहाँ कच्ची या बलुई जगह पर स्थूणों या अन्य प्रकार की नींव आवश्यक होती है। सैकत वेला या मूँगे की चट्टान पर और ऐसे स्थानों पर भी यह उपयुक्त होती है, जहाँ अन्य सामग्री महँगी हो तथा रचना खड़ी करने की सुविधा विशेष रूप से विचारणीय हो। जमीन में लोहे या इस्पात के स्थूण गाड़ दिए जाते या पेंच की भाँति कस दिए जाते हैं और उनके ऊपर ढाँचा खड़ा किया जाता है।


title: प्रकाशस्तम्भ

text: 3. ढलवाँ लोहे की कलईदार मीनार वहाँ उपयुक्त होती है जहाँ पत्थर की ऊँची लागत और पर्याप्त श्रमिक न मिलने के कारण चिनाई का स्तंभ बहुत महँगा पड़ा हो।


title: प्रकाशस्तम्भ

text: ग्रैनाइट के बने हुए 140 फुट ऊँचे सामान्य दीपस्तंभ में, जिसके आधार का व्यास 42 फुट और ऊपर का व्यास 16 फुट हो, लगभग 58,580 घन फुट चिनाई होती है। प्रत्येक समुद्री दीपघर में प्राय: चार दीपपाल रहते हैं, जिनमें से तीन दीपघर में ही रहते हैं और चौथा तट पर। स्थल दीपघरों में दीपपाल अपना परिवार भी रख सकते हैं। इसलिए इनमें जब कुहरा संकेत होता है तब तीन तीन, अन्यथा दो-दो ही, दीपपाल रहते हैं।


title: प्रकाशस्तम्भ

text: ग्रेट ब्रिटेन, फ्रांस और संयुक्त राष्ट्र, अमरीका, जैसे देशों में ता समुद्रतट पर बड़ी संख्या में दीपस्तंभ हैं और उनकी व्यवस्था के लिए विशेष सरकारी संस्थान हैं, किंतु भारत में समुद्रतल अभी तक वैसा महत्व नहीं प्राप्त कर सका। यहाँ के केवल दो दीपस्तंभ उल्लेखनीय हैं : एक बंगाल की खाड़ी में अलग्वाड़ा चट्टान पर, जो सन् 1865 में बना था और दूसरा बंबई के पास, जो सन् 1874 में बना।


title: प्रकाशस्तम्भ

text: प्राचीन दीपस्तंभों की चोटी में प्राय: एक जाली के ऊपर कोयला या लकड़ी के कुंदे जलाकर प्रकाश किया जाता था। वह व्यवस्था बहुत महँगी पड़ती थी। कहीं-कहीं तो साल में 400 टन कोयला लग जाता था, फिर भी प्राय: सदा बदलती हुई जलवायु और वातावरण में प्रकाश का निरंतर दिखाई देना अनिश्चित ही रहता था। ऐसी प्रकाशव्यवस्था प्राय: 19वीं शती के मध्य तक रही, यद्यपि 18वीं शती में तेल का प्रयोग भी होने लगा था।


title: प्रकाशस्तम्भ

text: 19वीं शती में कोलगैस का प्रयोग हुआ। सन् 1898 में फ्रांसीसी दीपधर सेवा ने उद्दीप्त खनिज तेलज्वालक लगाए। आजकल सारे संसार में प्राय: ये ही लगते हैं। इनमें स्थान-स्थान पर मामूली भेद होता है।


title: प्रकाशस्तम्भ

text: उद्दीप्त खनिज तेल ज्वालक का सिद्धांत यह है कि एक वाष्पित्र में दबाव के साथ द्रव खनिज तेल का अंत:क्षेप होता है, जहाँ वह कुछ गौण जेटों द्वारा गरम होकर वाष्प बन जाता है। वाष्प एक टोंटी से निकलता है और अपने साथ कुछ वायु लिए हुए ज्वालक के शीर्ष पर बने एक प्रकोष्ठ में पहुँचता है, जहाँ दोनों मिलकर दहनशील गैस में बदल जाते हैं, जिससे मैंटल उद्दीप्त होता है। साथ ही थोड़ी सी गैस गौण जेटों में भी पहुँचती है। एक हाथपंप द्वारा संपीड़ित वायु की कुछ मात्रा स्थिर रखी जाती है, जिससे अंत:क्षेपण के लिए दबाव उपलब्ध रहे।


title: प्रकाशस्तम्भ

text: तेल गैस का प्रयोग गत शताब्दी के आठवें दशक में आरंभ हुआ। तेल गैस बड़े बड़े पीपों में, जिन्हें समय समय पर प्रकाशस्तंभों में पहुँचाना पड़ता है, वायुमंडल के नौ-दस गुने दबाव पर भरी रहती है।


title: प्रकाशस्तम्भ

text: ऐसेटिलीन की लौ में स्वंय ही चमक बहुत होती है और इस गैस का यातायात सुविधाजनक है। इसलिए बोयों (buoys) तथा संकेतों में प्रकाश के लिए तो यह संसार भर में काम आती ही है, अमहत्वपूर्ण प्रकाशस्तंभों के लिए और ऐसे स्थानों पर भी जहाँ परिचर नहीं रहते, इसका प्रयोग होता है। चमक बढ़ाने के लिए कभी कभी मैंटिलवाले ज्वालक भी लगाए जाते हैं। कुछ उद्दीप्त ज्वालकों से ऐसी ही दीप्ति निकलती है जैसी खनिज तेल-वाष्प-ज्वालकों से। कुछ प्रकाशस्तंभ अधिकारी कार्बाइड और पानी से मौके पर ही गैस बनानेवाले संयंत्र भी इस्तेमाल करते हैं।


title: प्रकाशस्तम्भ

text: लालटेनें - बहुत छोटे-छोटे स्तभों को छोड़कर शेष प्राय: सभी प्रकाशस्तंभों में शीर्ष पर बनी एक लालटेन के भीतर प्रकाश उपकरण रखे जाते हैं। लालटेन के शीशों के गज काफी मजबूत, किंतु यथासंभव पतले होते है, ताकि प्रकाश निकलने में उनके कारण कम से कम अवरोध हो। लालटेन का ऊपरी भाग गुंबद की तरह होता है, जिसमें गरमी बाहर निकलने के लिए एक संवातक रहता है। पर्याप्त संवातन बहुत आवश्यक है।


title: प्रकाशस्तम्भ

text: लालटेन की नाप, उसमें रखे जानेवाले प्रकाश उपकरण के अनुसार भिन्न भिन्न होती है। छोटे स्तंभों में इसका व्यास पाँच फुट तक हो सकता है, जब कि प्रथम श्रेणी के स्तंभों में प्राय: 14 फुट और द्वितीय श्रेणी के स्तंभों में 12 फुट होता है। बड़ी लालटेनों का शीशे लगा भाग लगभग 10 फुट ऊँचा होता है। शीशा प्राय: 1/4 इंच मोटा और लालटेन की गोलाई के अनुरूप ही मुड़ा होता है। जहाँ टूट फूट का भय अधिक होता है, वहाँ 12 इंच तक मोटा शीशा लगाया जाता है। लालटेन की छत प्राय: लोहे की, या ताँबे की, होती है। ये चादरें इस्पात, गनमेटल या ढले लोहे की कड़ियोंवाले ढाँचे में कसी रहती हैं। कुछ प्रकाशस्तंभों में यह भी आवश्यक प्रतीत हुआ है कि बाहर की ओर जाली या जंगला लगा दिया जाए, ताकि प्रकाश से आकृष्ट होकर समुद्री पक्षी चोट से शीशा ही न तोड़ दें। लालटेन का बारजा, हथपट्टी और प्रमुख धात्विक रचना तड़ित्संवाहक से जुड़ी हुई होनी चाहिए। तड़ित्संवाहक 1/4 इंच मोटी ताँबे की छड़ का तथा संवातक के उच्चतम भाग से 18 इंच ऊपर तक होना चाहिए। इसका नीचे का सिरा जल के निम्नतम जल से भी नीचे तक जाना चाहिए, या सिरे पर 20 इंच लंबी, 12 इंच चौड़ी और 1/2 इंच मोटी भूपट्टिका लगाकर गीली भूमि में गाड़ देनी चाहिए।


title: प्रकाशस्तम्भ

text: प्रकाश उपकरण - 19वीं शती के अंतिम पाद में स्थिरदीप के अवगुण विशेष रूप से अनुभव किए गए। इनका प्रयोग धीरे-धीरे कम हो गया और इनके स्थान पर परिस्थितिविशेष के अनुकूल, विशेष प्रकार के प्रकाश की आवश्यता समझी गई। भ्रमिदीप, जिसमें समय-समय पर प्रच्छादन होता रहे, अधिक उपयुक्त समझा गया। प्रच्छादन के लिए कभी कभी ज्वालक के चारों ओर ढोल जैसा एक पर्दा लगा रहता है, जो ऊँचा या नीचा किया जा सकता है।


title: प्रकाशस्तम्भ

text: कभी-कभी घूमता हुआ प्रच्छादनपट लगाया जाता है। प्रच्छादनपट घुमाते रहने के लिए भार या स्प्रिंग से चलनेवाला घड़ी सरीखा एक यंत्र रहता है, जिसमें चालनियामक के साथ साथ एक चेतावनीसंकेत भी लगा रहता है, जो यथासमय यह बताता है कि अब चाभी देने की आवश्यकता है। जहाँ बिजली उपलब्ध होती है, एक छोटी सी मोटर भी लगा दी जाती है, जो आवश्यकता होने पर स्वत: चाभी दे दिया करती है, अथवा सीधे प्रकाश उपकरण को ही घुमाती रहती है। गैस द्वारा प्रकाशित आधुनिक उपकरणों में गैस के दबाव से ही उपकरण के लेंस को घुमाने का काम लिया जाता है। यदि किसी प्रकार के गैस ज्वालक लगे हैं, तो कभी कभी उन्हें ही बारी बारी से जला बुझाकर प्रकाश और प्रच्छादन का प्रभाव उत्पन्न किया जाता है। आधुनिक दमक ज्योति प्रच्छादन प्रकाश से अच्छी होती है। भाँति भाँति के प्रकाश जो आजकल काम आते हैं, निम्नलिखित हैं :


title: प्रकाशस्तम्भ

text: स्थिरदीप में ज्योति निरंतर एक ही प्रकार से निकलती दिखाई देती है। इसका प्रयोग अब केवल छोटे पत्तनों तक ही सीमित रह गया है तथा आधुनिक प्रकाशस्तंभों में नहीं के बराबर है। इससे जहाज के प्रकाश का, या निकटस्थ तटीय प्रकाश का, भ्रम हो सकता है।


title: प्रकाशस्तम्भ

text: दमक ज्योति अनेक प्रकार की होती है। एक दमक-ज्योति महत्वपूर्ण स्थानों पर लगती है। दमकने के बीच का अंतराल दमकने के समय से सदा अधिक होता है। अनेक-दमक-ज्योति में दो या अधिक बार जल्दी जल्दी दमकने के बाद कुछ लंबे अंतराल का क्रम रहता है : जैसे आधे आधे सेकंड की दो, तीन, या अधिक, दमकें दो दो सेकंड के अंतराल से हों, फिर दस सेकंड तक अंधेरा रहने का क्रम लगातार चलता रहे।


title: प्रकाशस्तम्भ

text: स्थिर-दमक-ज्योति में स्थिर ज्योति के बीच बीच नियमित अंतर से एक दमक आती है, जिसके आगे पीछे थोड़ी थोड़ी देर का प्रच्छादन रहता है। प्रकाश की तीव्रता असमान होनेपर यह अविश्वसनीय हो जाती है। स्थिर एवं अनेक-दमक-ज्योति में भी यही दोष है।


title: प्रकाशस्तम्भ

text: प्रच्छादन ज्योति में स्थिर प्रकाश के साथ नियमित अंतराल पर प्रच्छादन का क्रम रहता है। प्रकाश और तम का समय समान या असमान हो सकता है। जब प्रच्छादन दो दो, या अधिक बार का हो तो वह अनेक प्रच्छादन-ज्योति कहलाती है।


title: प्रकाशस्तम्भ

text: प्रत्यावर्ती प्रकाश बारी बारी से दो रंगों के स्थिर प्रकाश को कहते हैं। यदि पूर्वोक्त किसी प्रकार का प्रकाश बारी बारी से दो रंगों में होता है, तो उसके नाम के पहले प्रत्यावर्ती लगाने से उसका बोध होता है।


title: प्रकाशस्तम्भ

text: संदर्शन प्रकाश किसी संकरे मार्ग में संदर्शन के लिए किया जाता है। इसके लिए भ्रमिदीप का प्रयोग नहीं होता। स्थिरदीप ही, प्राय: प्रच्छादन सहित, इस काम के लिए उपयुक्त होते हैं। किसी विशेष जलपथ में, अथवा बलुए तटों के या अन्य खतरनाक स्थानों के बीच, रास्ता दिखाने के लिए प्रकाश की ऐसी व्यवस्था रहती है कि खतरे पर रंगीन प्रकाश पड़े और श्वेत प्रकाश खतरे से पर्याप्त दूरी रखते हुए सुरक्षित मार्ग बताए।


title: प्रकाशस्तम्भ

text: रंगीन प्रकाश का प्रयोग कही कहीं खतरनाक जगहों की पहचान के लिए, या अनेक प्रकार के संकेतों में भिन्नता लाने के लिए, अनिवार्य हो जाता है, अन्यथा रंगों का प्रयोग यथासंभव कम से कम किया जाता है। क्योंकि इससे प्रकाश की तीव्रता कम हो जाती है। पहचान का काम अनेक-दमक-ज्योति से ही चलाना अच्छा है। प्रत्यावर्ती रंगों से प्रकाश की भी सिफारिश नहीं की जा सकती, क्योंकि वायुमंडल में रंगीन किरणों का और रंगहीन किरणों का अवशोषण भिन्न भिन्न मात्रा में होता है। यदि अनिवार्य ही होता है, तो रंगीन किरणावली के लिए लेंस और प्रिज़्म-समूह का क्षेत्र बड़ा कर दिया जाता है, ताकि आरंभ में इनकी तीव्रता रंगहीन किरणवली की तीव्रता के लगभग बराबर ही रहे। काचपटल का लाल रंग भेदने के बाद प्रकाश की तीव्रता केवल 40 प्रतिशत ही रह जाती है और हरा रंग भेदने पर केवल 25 प्रति शत। इसलिए यदि रंगहीन प्रकाश के साथ साथ लाल और हरे रंग के प्रकाश भी रखना अनिवार्य हों, तो उन्हें प्रबलित करने की आवश्यकता होती है। दर्पण लगाकर अथवा प्रिज़्मों द्वारा दिगंशीय संघनन करके, या अन्य किसी प्रकार से, तीव्रता अपेक्षित स्तर तक बढ़ा दी जाती है।


title: प्रकाशस्तम्भ

text: परास, अर्थात् कितनी दूर से प्रकाशस्तंभ दिखाई दे सकता है, यह दो बातों पर निर्भर है : एक तो समुद्रतल से ऊँचाई और दूसरे, प्रकाश की तीव्रता। अधिकांश महत्वपूर्ण दीपस्तंभों का प्रकाश इतना तीव्र होता है कि साफ मौसम में पूर्ण भौगोलिक परास से दिखाई दे जाए। परास समुद्री मीलों में निकाला जाता है और दर्शक की स्थिति समुद्रतल से प्राय: 15 फुट ऊँची मान ली जाती है। वायुमंडल की कुछ विशेष दशाओं में विशेष शक्तिशाली प्रकाश की चमक (बादलों से प्रतिबिंबित होकर) परिकलित परास से भी दूर तक दिखाई दे सकती है। दर्शक आँख समुद्रतल पर हो तो विभिन्न ऊँचाइयों के लिए परिकलित भौगोकि परास की तालिका नीचे दी है। दर्शक आँख की ऊँचाई के लिए भी इसी तालिक के अनुसार भौगोलिक परास जोड़ देने से पूर्ण (वास्तविक) परास निकला जा सकता है।


title: प्रकाशस्तम्भ

text: यदि चट्टानों पर नींव के लिए पर्याप्त स्थान न हो, या बलुआ तट हो और उसकी बालू खिसक जाने की संभावना हो, अथवा ऐसी ही अन्य परिस्थितियाँ हों, जिनके कारण दीपस्तंभ खड़ा करना असंभव हो या अत्यधिक महँगा हो, तो वहाँ पथप्रदर्शन के लिए एक जहाज रखा जाता है, जो अपने मस्तूल पर दीप लिए हुए आसपास घूमता रहता है। यही दीपनौका है। कभी कभी इसमें कुहरासंकेत और रेडियों संकेत भी रहते है। ये जहाज 20 से लेकर 500 टन तक के विस्थापनवाले लगभग 60 से 150 फुट तक लंबे और 20 से 30 फुट तक चौड़े होते हैं। इनमें प्रकाश जलतल से लगभग 35 फुट ऊँचाई पर होता है। प्रकाश उपकरण लगभग वैसा ही होता है जैसा प्रकाशस्तंभ में। प्राय: इसके लेंस एक लोलक में लगे होते हैं, ताकि जहाज के डगमगाने पर भी वे क्षैतिज प्रकाश फेंक सकें। बहुतों में विद्युज्जनित्र भी लगा होता है, जिससे प्रकाश के लिए तथा ध्वनिसंकेतों के लिए बिजली प्राप्त होती है।


title: प्रकाशस्तम्भ

text: जहाँ दीपनौकाओं की प्रारंभिक लागत और उनपर होनेवाले आवर्तक व्यय का औचित्य नहीं होता, वहाँ प्रकाशबोया काम आते हैं। बोया में प्राय: नाविक नहीं रहते, बल्कि वे स्वयं ही निर्धारित स्थल के आस पास तैरते रहते हैं। इनका प्रयोग जलपथ चिह्रित करने के लिए, खतरनाक स्थान, या भग्नपोत आदि की स्थिति बताने के लिए होता है। स्थानीय आवश्यकताओं के अनुसार ये अनेक प्रकार के होते हैं। बहुतों में सीटी, घंटी और तुरही सरीखे संकेतक लगे होते हैं, जो या तो समुद्र में बोया की हरकत से ही चालित होते हैं, या फिर उसके अंदर बने बिजली अथवा संपीड़ित गैस के यंत्र से।


title: प्रकाशस्तम्भ

text: प्रकाशित बोया में खनिज तैल गैस से प्रकाश होता है। गैस के लिए वाष्पीकृत पैरेफिन अधिक उपयुक्त है, कोलगैस ठीक नहीं। बोया के अंदर गैस भारी दबाव में रखी जाती है, किंतु अत्यधिक दबाव से कोलगैस की प्रदीपन शक्ति नष्ट हो जाती है। ऐसेटिलीन गैस एक बार भरने पर लगभग एक वर्ष के लिए पर्याप्त होती है। तैल-ज्वालकों में कठिनाई है उनकी बत्ती काटने की। फ्रांस में कार्बनीकृत बत्तियाँ लगाई जाती हैं, किंतु इनका समंजन बहुत ही बारीकी से करना पड़ता है। इंग्लैंड में विगहैम ज्वालक बहुत लगाए जाते हैं जिनमें समंजन की स्वयंचालित व्यवस्था होती है। विद्युतत्प्रकाश के लिए तट से बोया तक केबिल ले जाना पड़ता है, जिसकी देखभाल महँगी और कष्टसाध्य होती है। आजकल प्राय: उद्दीप्त ज्वालक ही लगाए जाते हैं।


title: 2020 चीन-भारत में झड़पें हुईं

text: 2020 चीन-भारत झड़पों चीन और भारत के बीच चल रहे एक सैन्य गतिरोध का हिस्सा हैं। 5 मई 2020 के बाद से, चीनी और भारतीय सैनिकों को आक्रामक कार्रवाई, चीन-भारतीय सीमा के साथ स्थानों पर झड़पों और झड़पों की सूचना मिली थी, जिसके परिणामस्वरूप बीस भारतीय सैनिकों (एक अधिकारी सहित) की मौत हुई और मौतें और कम से कम तैंतालीस चीनी सैनिकों की चोटों में हाथ-से-हाथ का मुकाबला 16 जून 2020, और कई अन्य झड़पों पर दोनों पक्षों पर कई चोटों। लद्दाख में पैंगोंग झील और सिक्किम में नाथू ला दर्रा के पास हादसे हुए हैं। इसके अलावा, पूर्वी लद्दाख के स्थानों पर, वास्तविक नियंत्रण रेखा (LAC) के साथ सामना कर रहे हैं, जो 1962 के चीन-भारतीय युद्ध से बनी हुई है। उनमें से सबसे हाल ही में गैलवान नदी घाटी में है, जहां चीनी बलों ने भारतीय क्षेत्र के भीतर भारतीय सड़क निर्माण पर आपत्ति जताई थी।


title: 2020 चीन-भारत में झड़पें हुईं

text: गतिरोध के बीच, भारत ने सी को स्थानांतरित करने का फैसला किया है। भारतीय बुनियादी ढाँचे के विकास को पूरा करने में मदद करने के लिए इस क्षेत्र के  12,000 अधिक श्रमिक। १,६०० से अधिक श्रमिकों वाली पहली ट्रेन झारखंड से उधमपुर के लिए १४ जून २०२० को रवाना हुई, जहां से वे भारत -चीन सीमा पर भारत के सीमा सड़क संगठन की सहायता के लिए जाएंगे। विशेषज्ञों का कहना है कि गतिरोध लद्दाख में डार्बूक-श्योक-डीबीओ रोड इन्फ्रास्ट्रक्चर परियोजना के जवाब में चीन की ओर से पूर्व- खाली उपायों के परिणामस्वरूप हो सकता है। इन विवादित सीमा क्षेत्रों में व्यापक चीनी अवसंरचना विकास भी हो रहा है।


title: 2020 चीन-भारत में झड़पें हुईं

text: भारत सरकार द्वारा अगस्त 2019 में जम्मू-कश्मीर की स्थिति और परिवर्तन को भी चीन ने परेशान किया है। हालाँकि, भारत और चीन दोनों ने यह सुनिश्चित किया है कि शांत कूटनीति के माध्यम से स्थिति को हल करने के लिए पर्याप्त द्विपक्षीय तंत्र हैं ।


title: 2020 चीन-भारत में झड़पें हुईं

text: चीन के 4 जवान मारे गये। एक सैन्य अधिकारी ने बताया कि कम-से-कम 18 चीनी सैनिकों के गर्दनों की हड्डियां टूट चुकी थीं और सर झूल रहे।


title: सोफ़िस्त

text: आधुनिक प्रचलन में, सोफ़िस्त वह व्यक्ति है, जो दूसरों को अपने मत में करने के लिए युक्तियों, एवं व्याख्याओं का आविष्कार कर सके। किंतु यह "सोफ़िस्त" का मूल अर्थ नहीं है। प्राचीन यूनानी दर्शनकाल में, ज्ञानाश्रयी दार्शनिक ही सोफ़िस्त थे। तब "फ़िलॉसफ़ॉस" का प्रचलन न था। ईसा पूर्व पाँचवीं तथा चौथी शताब्दियों में यूनान के कुछ सीमावर्ती दार्शनिकों ने सांस्कृतिक विचारों के विरुद्ध आंदोलन किया। एथेंस नगर प्राचीन यूनानी संस्कृति का केंद्र था। वहाँ इस आंदोलन की हँसी उड़ाई गई। अफलातून (प्लेटो) के कुछ संवादों के नाम सोफ़िस्त कहे जानेवाले दार्शनिकों के नामों पर हैं। उनमें सुकरात और प्रमुख सोफ़िस्तों के बीच विवाद प्रस्तुत करते हुए अंत में सोफ़िस्तों को निरुतर करा दिया गया है। सुकरात के आत्मत्याग से यूनान में उसका सम्मान इतना अधिक हो गया था कि सुकरात को सोफिस्त आंदोलन का विरोधी समझकर, परंपरा ने "सोफ़िस्त" शब्द अपमानसूचक मान लिया।


title: सोफ़िस्त

text: वस्तुत: सोफिस्त दार्शनिकों ने ही यूनानी सभ्यता का मानवीकरण किया। इनसे पूर्व, कभी किसी यूनानी दार्शनिक ने मनुष्य को सभ्यता एवं संस्कृति का निर्माता नहीं समझा था। एकियन सभ्यता में, जिसकी झलक हामर के इलियड नामक महाकाव्य में मिलती हैं, सृष्टि का भार ओलिंपस के देवी देवताओं को सौंपा गया था। छठी शताब्दी ईसा पूर्व में देवी देवताओं से अनिच्छा होने पर जिस दर्शन का सूत्रपात हुआ, वह प्रकृति, अथवा नियति को संसार और उसकी संपूर्ण गति विधि की जननी मान बैठा था। किंतु सोफ़िस्त विचारकों का ध्यान इस विचार के प्रत्यक्ष रूप की ओर गया। उन्होंने देखा, देवपुत्र, अथवा प्रकृतिपुत्र यूनानी कुलीन प्रथा से आक्रांत थे। उन्होंने समाज को स्वतंत्र पुरुषों एवं दासों में विभाजित कर रखा था। सार्वजनिक शिक्षा की कोई रूपरेखा बनी ही न थी। उपेक्षित वर्ग का जनकार्यों में कोई स्थान न था। परिवर्तन की किसी भी योजना के सफल होने की आशा तभी की जा सकती थी, जब पुरानी दूषित परंपराओं के सुरक्षित रखने का श्रेय मनुष्य को दिया जाता। अतएव सोफ़िस्तों ने प्रकृतिवादी दर्शन के स्थान पर मानववादी दर्शन की स्थापना की। अफ़लातून के "प्रोतागोरस" नामक संवाद में प्रसिद्ध सोफ़िस्त प्रोतागोरस के मुख से कहलाया गया है - "मनुष्य सभी वस्तुओं की माप है, जो हैं उनका कि वे हैं, जो नहीं हैं उनका कि वे नहीं हैं।" यही सोफ़िस्त विचारकों के दर्शन का मुख्य स्वर था। इसी से प्राचीन परंपराओं के पोषकों ने, "सोफ़िस्त" कहकर उनका उपहास किया। किंतु यूनानी सभ्यता के जनजागरण के वे अग्रदूत थे।


title: सोफ़िस्त

text: सोफ़िस्त विचारकों ने नागरिक एवं दास का भेदभाव मिटाकर सबको शिक्षा देना प्रारंभ किया। सोफ़िस्तों ने कहीं अपने विद्यालय स्थापित नहीं किए। वे घूम घूमकर शिक्षा देते थे। नि:शुल्क शिक्षण के वे समर्थक न थे, क्योंकि उन्होंने इसी कार्य को अपना व्यवसाय बना लिया था।


title: सोफ़िस्त

text: यूनान में पहले कभी, कला के रूप में, संभाषण (रिटोरिक) की शिक्षा नहीं दी गई थीं। सोफ़िस्तों ने, जनकार्य के लिए भाषण की योग्यता अनिवार्य समझकर, युवकों को संभाषणकला सिखाना प्रारंभ किया। ऐसीमैक्स और थियोडोरस नामक सोफ़िस्तों ने अपने विद्यार्थियों के लिए उक्त विषय पर टिप्पणियाँ तैयार की थीं। अरस्तू ने इनके ऋण को स्वीकार नहीं किया किंतु अपने "रेतारिक्स" में उसने इनकी दो हुई सामग्री का उपयोग किया था।


title: सोफ़िस्त

text: प्रॉडिकस ने मिलते जुलते शब्दों का अर्थभेद स्पष्ट करने के लिए पुस्तकें लिखीं थीं। शिक्षा की दृष्टि से यह कार्य उस प्राचीन काल में कितना महत्वपूर्ण था जब यूनानी भाषा के शब्दकोश का निर्माण नहीं हुआ था। यही नहीं, सोफ़िस्तों ने विज्ञान आदि विषयों पर भी पाठ तैयार किए।


title: सोफ़िस्त

text: प्रसिद्ध है कि सोफ़िस्त किसी भी शब्द का मनमाना अर्थ कर लेते थे। पर उनके इस कार्य का एक दूसरा पक्ष भी है। तब तक किसी सीमित व्याख्यापद्धति का विकास नहीं हुआ था। सोफ़िस्तों के इस कार्य से विचारकों की आँखें खुलीं और उन्होंने समझा कि चिंतन के नियम स्थिर करके ही व्याख्याओं को सीमित किया जा सकता है। अरस्तू के "तादात्म्य के नियम" को सोफ़िस्तों की स्वतंत्र व्याख्यापद्धति का फल मानना संभवत: अनुचित न होगा।


title: सोफ़िस्त

text: परंपरा ने सोफ़िस्तों को स्थूल व्यक्तिवाद का पोषक ठहराया है। किंतु प्रोतागोरस के कथन को कि "मनुष्य ही सब वस्तुओं की माप है" यदि उस समय तक विकसित दार्शनिक मतों का एक संक्षिप्त टिप्पणी मानें तो कोई बड़ी भूल न होगी। दार्शनिकों के चिंतन का न कोई मानदंड था, न उनके चिंतन की कोई शैली थी। पाश्चात्य तर्क का जन्मदाता अरस्तू (385-22 ई. पू.) तो बाद में हुआ। अतएव, सोफ़िस्त विचारकों की स्वतंत्र व्याख्यापद्धति को यूनानी दर्शन के तार्किक उत्कर्ष का निमित्त कारण कहा जा सकता है।


title: ऑलिवर क्रॉमवेल

text: ऑलिवर क्रॉमवेल (25 अप्रैल 1599- 3 सितम्बर 1658) अंग्रेजी जनरल और राजनेता थे, जो पहले एक अधीनस्थ के रूप में और बाद में कमांडर-इन-चीफ के रूप में, इंग्लैंड के गृहयुद्ध के दौरान राजा चार्ल्स प्रथम के खिलाफ इंग्लैंड की संसद की सेनाओं का नेतृत्व किया। बाद में 1653 से 1658 में अपनी मृत्यु तक ब्रिटिश द्वीपों को 'लॉर्ड प्रोटेक्टर' के रूप में शासन किया। उन्होंने राज्य के प्रमुख और नए गणतंत्र की सरकार के प्रमुख के रूप में एक साथ कार्य किया।


title: ऑलिवर क्रॉमवेल

text: क्रॉमवेल के जीवन के आरम्भिक 40 वर्षों के बारे में जानकारी बहुत कम है। 1630 के दशक में धार्मिक परिवर्तन के बाद वह स्वतंत्र पुरीटन बन गए। क्रॉमवेल सबसे पहले 1628 में हंटिंगडन के लिए संसद सदस्य चुने गए। फिर कैम्ब्रिज से 1640 और 1640-1649 की संसदों में सदस्य रहे। उन्होंने सांसदों के पक्ष में अंग्रेजी गृहयुद्ध में प्रवेश किया। क्रॉमवेल ने एक कमांडर के रूप में अपनी क्षमता का प्रदर्शन किया और जल्दी से घुड़सवार टुकड़ी का नेतृत्व करने से उन्हें पदोन्नत किया गया था। उन्हें न्यू मॉडल आर्मी के प्रमुख कमांडरों में से एक बनाया गया।